text: της χώρας, των ποσών σε ευρώ, την πρώτη εργάσιμη ημέρα του Οκτωβρίου 1999.4. Τα ποσά που εκφράζονται σε ευρώ και το ισόποσό τους στα εθνικά νομίσματα των κρατών μελών της Κοινότητας και του Λιβάνου επανεξετάζονται από την επιτροπή σύνδεσης ύστερα από αίτηση της Κοινότητας ή του Λιβάνου. Κατά την εν λόγω επανεξέταση, η επιτροπή σύνδεσης εξασφαλίζει ότι δεν θα υπάρξει μείωση των ποσών που πρόκειται να χρησιμοποιηθούν σε οποιοδήποτε εθνικό νόμισμα και εξετάζει περαιτέρω τη σκοπιμότητα διατήρησης των συνεπειών των σχετικών ορίων σε πραγματικές τιμές. Για το σκοπό αυτό, μπορεί να αποφασίζει να τροποποιεί τα ποσά που εκφράζονται σε ευρώ.ΤΙΤΛΟΣ VIΡΥΘΜΙΣΕΙΣ ΔΙΟΙΚΗΤΙΚΗΣ ΣΥΝΕΡΓΑΣΙΑΣΆρθρο 31Αμοιβαία συνδρομή1. Οι τελωνειακές αρχές των κρατών μελών της Κοινότητας και του Λιβάνου διαβιβάζουν η μία στην άλλη, μέσω της Επιτροπής, τα υποδείγματα των αποτυπωμάτων των σφραγίδων που χρησιμοποιούν οι υπηρεσίες τους για την έκδοση των πιστοποιητικών κυκλοφορίας εμπορευμάτων EUR.1 και τις διευθύνσεις των τελωνειακών αρχών που είναι αρμόδιες για τον έλεγχο των εν λόγω πιστοποιητικών και των δηλώσεων τιμολογίου.2. Για να διασφαλισθεί η ορθή εφαρμογή του παρόντος πρωτοκόλλου, η Κοινότητα και ο Λίβανος παρέχουν αμοιβαία συνδρομή μέσω των αρμοδίων τελωνειακών υπηρεσιών για τον έλεγχο της γνησιότητας των πιστοποιητικών κυκλοφορίας εμπορευμάτων EUR.1 ή των δηλώσεων τιμολογίου και της ακρίβειας των πληροφοριών που περιέχονται σε αυτά τα έγγραφα.Άρθρο 32Έλεγχος των πιστοποιητικών καταγωγής1. Ο μεταγενέστερος έλεγχος των πιστοποιητικών καταγωγής πραγματοποιείται δειγματοληπτικά ή κάθε φορά που οι τελωνειακές αρχές της χώρας εισαγωγής έχουν βάσιμες αμφιβολίες ως προς τη γνησιότητα τέτοιων εγγράφων, το χαρακτήρα καταγωγής των σχετικών προϊόντων ή την εκπλήρωση των λοιπών απαιτήσεων του παρόντος πρωτοκόλλου.2. Για την εφαρμογή των διατάξεων της παραγράφου 1, οι τελωνειακές αρχές της χώρας εισαγωγής οφείλουν να επιστρέφουν το πιστοποιητικό κυκλοφορίας εμπορευμάτων EUR. 1, το τιμολόγιο, αν έχει υποβληθεί, τη δήλωση τιμολογίου ή το αντίστοιχο αντίγραφο, στις τελωνειακές αρχές της χώρας εξαγωγής, αναφέροντας, όπου κρίνεται σκόπιμο, τους λόγους που δικαιολογούν την έρευνα. Προς επίρρωση της αίτησής τους για έλεγχο, αυτές παρέχουν όλα τα έγγραφα και όλες τις πληροφορίες που έχουν συγκεντρώσει και που δικαιολογούν την υποψία ότι οι πληροφορίες που παρέχονται στο πιστοποιητικό καταγωγής είναι ανακριβείς.3. Ο έλεγχος διενεργείται από τις τελωνειακές αρχές της χώρας εξαγωγής. Για το σκοπό αυτό, αυτές έχουν το δικαίωμα να ζητούν την προσκόμιση κάθε αποδεικτικού στοιχείου και να διενεργούν ελέγχους των λογιστικών βιβλίων του εξαγωγέα καθώς και οποιονδήποτε άλλο έλεγχο κρίνουν αναγκαίο.4. Αν οι τελωνειακές αρχές της χώρας εισαγωγής αποφασίσουν να αναστείλουν την προτιμησιακή μεταχείριση για τα συγκεκριμένα προϊόντα, εν αναμονή των αποτελεσμάτων του ελέγχου, πρέπει να επιτρέπουν στον εισαγωγέα να παραλαμβάνει τα προϊόντα, υπό τον όρο επιβολής των προληπτικών μέτρων που κρίνονται απαραίτητα.5. Οι τελωνειακές αρχές που ζητούν τη διενέργεια του ελέγχου πρέπει να ενημερώνονται για τα αποτελέσματα του ελέγχου, το ταχύτερο δυνατό. Τα εν λόγω αποτελέσματα πρέπει να ορίζουν σαφώς αν τα έγγραφα είναι γνήσια και αν τα σχετικά προϊόντα μπορούν πράγματι να θεωρηθούν ως προϊόντα, καταγωγής Κοινότητας, Λιβάνου ή μιας από τις άλλες χώρες που αναφέρονται στο άρθρο 4 και ότι πληρούν τις λοιπές απαιτήσεις του παρόντος πρωτοκόλλου.6. Εάν, σε περίπτωση εύλογων αμφιβολιών, δεν δοθεί απάντηση εντός


text: δέκα μηνών από την ημερομηνία υποβολής του αιτήματος ελέγχου ή εάν η απάντηση δεν περιλαμβάνει επαρκείς πληροφορίες για τη διαπίστωση της αυθεντικότητας του εν λόγω εγγράφου ή την πραγματική καταγωγή των προϊόντων, οι αιτούσες τελωνειακές αρχές αρνούνται, εκτός εκτάκτων περιστάσεων, το ευεργέτημα των προτιμήσεων.Άρθρο 33Διακανονισμός διαφορώνΌταν προκύπτουν διαφορές σε σχέση με τις διαδικασίες ελέγχου του άρθρου 32, οι οποίες δεν μπορούν να διευθετηθούν μεταξύ των τελωνειακών αρχών που ζητούν τον έλεγχο και των τελωνειακών αρχών που είναι υπεύθυνες για τη διενέργειά του ή όταν δημιουργούνται προβλήματα ως προς την ερμηνεία του παρόντος πρωτοκόλλου, υποβάλλονται στην επιτροπή σύνδεσης.Σε όλες τις περιπτώσεις, οι διαφορές μεταξύ του εισαγωγέα και των τελωνειακών αρχών της χώρας εισαγωγής διακανονίζονται βάσει της νομοθεσίας της εν λόγω χώρας.Άρθρο 34ΚυρώσειςΕπιβάλλονται κυρώσεις σε κάθε πρόσωπο το οποίο συντάσσει ή προκαλεί τη σύνταξη εγγράφου το οποίο περιέχει εσφαλμένες πληροφορίες, με σκοπό την επίτευξη προτιμησιακής μεταχείρισης προϊόντων.Άρθρο 35Ελεύθερες ζώνες1. Η Κοινότητα και ο Λίβανος προβαίνουν σε όλες τις απαραίτητες ενέργειες προκειμένου να διασφαλίζουν ότι τα προϊόντα, που διακινούνται υπό την κάλυψη πιστοποιητικού καταγωγής και παραμένουν κατά τη διάρκεια της μεταφοράς τους σε ελεύθερη ζώνη στο έδαφός τους, δεν αντικαθίστανται από άλλα εμπορεύματα ούτε υποβάλλονται σε επεξεργασίες άλλες από τις συνήθεις εργασίες που αποβλέπουν να εμποδίσουν τη φθορά τους.2. Κατ' εξαίρεση από τις διατάξεις της παραγράφου 1, όταν προϊόντα, καταγωγής Κοινότητας ή Λιβάνου, εισάγονται σε ελεύθερη ζώνη υπό την κάλυψη πιστοποιητικού καταγωγής και υφίστανται επεξεργασία ή μεταποίηση, οι ενδιαφερόμενες αρχές εκδίδουν νέο πιστοποιητικό κυκλοφορίας εμπορευμάτων EUR.1, εφόσον το ζητεί ο εξαγωγέας, αν η επεξεργασία ή η μεταποίηση είναι σύμφωνες με τις διατάξεις του παρόντος πρωτοκόλλου.ΤΙΤΛΟΣ VIIΘΕΟΥΤΑ ΚΑΙ ΜΕΛΙΛΙΑΆρθρο 36Εφαρμογή του πρωτοκόλλου1. Ο όρος "Κοινότητα" που χρησιμοποιείται στο άρθρο 2 δεν καλύπτει τη Θέουτα και τη Μελίλια.2. Προϊόντα, καταγωγής Λιβάνου, υπάγονται, όταν εισάγονται στη Θέουτα και τη Μελίλια, στο ίδιο από κάθε άποψη τελωνειακό καθεστώς με αυτό που εφαρμόζεται στα προϊόντα, καταγωγής του τελωνειακού εδάφους της Κοινότητας, βάσει του πρωτοκόλλου αριθ. 2 της πράξης προσχώρησης του Βασιλείου της Ισπανίας και της Πορτογαλικής Δημοκρατίας στις Ευρωπαϊκές Κοινότητες. Ο Λίβανος παρέχει στις εισαγωγές προϊόντων που καλύπτονται από την παρούσα συμφωνία και κατάγονται από τη Θέουτα και τη Μελίλια, το ίδιο τελωνειακό καθεστώς με αυτό που παρέχει σε προϊόντα που εισάγονται και κατάγονται από την Κοινότητα.3. Για την εφαρμογή της παραγράφου 2, το παρόν πρωτόκολλο ισχύει, τηρουμένων των αναλογιών, στα προϊόντα καταγωγής Θέουτας και Μελίλιας, με την επιφύλαξη των ειδικών όρων που καθορίζονται στο άρθρο 37.Άρθρο 37Ειδικοί όροι1. Εφόσον μεταφέρθηκαν απευθείας σύμφωνα με τις διατάξεις του άρθρου 13, τα ακόλουθα προϊόντα θεωρούνται ως:1. προϊόντα καταγωγής Θέουτας και Μελίλιας:α) τα προϊόντα τα παραγόμενα εξ ολοκλήρου στη Θέουτα και στη Μελίλια·β) τα προϊόντα τα παραγόμενα στη Θέουτα και στη Μελίλια, για την κατασκευή των οποίων χρησιμοποιούνται προϊόντα εκτός αυτών που αναφέρονται στο στοιχείο α), υπό την προϋπόθεση ότι:i) αποτέλεσαν το αντικείμενο επαρκών επεξεργασιών ή μεταποιήσεων κατά την έννοια του άρθρου 6 του παρόντος πρωτοκόλλου, ήii) τα προϊόντα αυτά κατάγονται από τον Λίβανο ή την Κοινότητα κατά την έννοια του παρόντος πρωτοκόλλου, εφόσον έχουν υποβληθεί σε επεξεργασίες ή μεταποιήσεις πέραν

type: contracts

jurisdiction: EU


text: των ανεπαρκών επεξεργασιών ή μεταποιήσεων που αναφέρονται στο άρθρο 7 παράγραφος 1·2. προϊόντα, καταγωγής Λιβάνου:α) τα προϊόντα τα παραγόμενα εξ ολοκλήρου στον Λίβανο·β) τα προϊόντα που παράγονται στον Λίβανο στην κατασκευή των οποίων χρησιμοποιήθηκαν προϊόντα εκτός αυτών του στοιχείου α), υπό την προϋπόθεση ότι:i) αποτέλεσαν το αντικείμενο επαρκών επεξεργασιών ή μεταποιήσεων κατά την έννοια του άρθρου 6 του παρόντος πρωτοκόλλου, ήii) τα προϊόντα αυτά κατάγονται, κατά την έννοια του παρόντος πρωτοκόλλου, από τη Θέουτα και τη Μελίλια ή την Κοινότητα, υπό την προϋπόθεση ότι έχουν υποβληθεί σε επεξεργασίες ή μεταποιήσεις πέραν των ανεπαρκών επεξεργασιών ή μεταποιήσεων που αναφέρονται στο άρθρο 7 παράγραφος 1.2. Η Θέουτα και η Μελίλια θεωρούνται ως ενιαίο έδαφος.3. Ο εξαγωγέας ή ο εξουσιοδοτημένος αντιπρόσωπός του υποχρεούται να αναγράψει τις μνείες "Λίβανος" και "Θέουτα και Μελίλια" στη θέση 2 του πιστοποιητικού κυκλοφορίας εμπορευμάτων EUR.1 ή στις δηλώσεις τιμολογίου. Επιπροσθέτως, στην περίπτωση προϊόντων, καταγωγής Θέουτας και Μελίλιας, τούτο πρέπει να αναγράφεται στο πλαίσιο 4 του πιστοποιητικού κυκλοφορίας εμπορευμάτων EUR.1 ή στις δηλώσεις τιμολογίου.4. Οι ισπανικές τελωνειακές αρχές αναλαμβάνουν να διασφαλίζουν την εφαρμογή του παρόντος πρωτοκόλλου στη Θέουτα και τη Μελίλια.ΤΙΤΛΟΣ VIIIΤΕΛΙΚΕΣ ΔΙΑΤΑΞΕΙΣΆρθρο 38Τροποποιήσεις του πρωτοκόλλουΤο συμβούλιο σύνδεσης μπορεί να αποφασίζει την τροποποίηση των διατάξεων του παρόντος πρωτοκόλλου.Άρθρο 39Εφαρμογή του πρωτοκόλλουΗ Κοινότητα και ο Λίβανος προβαίνουν σε όλες τις απαραίτητες ενέργειες για την εφαρμογή του παρόντος πρωτοκόλλου.Άρθρο 40Εμπορεύματα υπό διαμετακόμιση ή αποθήκευσηΟι διατάξεις της παρούσας συμφωνίας είναι δυνατό να εφαρμόζονται σε εμπορεύματα τα οποία είναι σύμφωνα με τις διατάξεις του παρόντος πρωτοκόλλου και τα οποία κατά την ημερομηνία έναρξης ισχύος της παρούσας συμφωνίας βρίσκονται είτε υπό διαμετακόμιση είτε υπό αποθήκευση στην Κοινότητα ή τον Λίβανο, προσωρινή αποθήκευση, σε αποθήκη τελωνειακής αποταμίευσης, ή σε ελεύθερες ζώνες, υπό την προϋπόθεση ότι υποβάλλεται στις τελωνειακές αρχές του κράτους εισαγωγής, εντός τεσσάρων μηνών από την ημερομηνία αυτή, πιστοποιητικό κυκλοφορίας εμπορευμάτων EUR.1, το οποίο εκδίδεται εκ των υστέρων από τις αρμόδιες αρχές του κράτους εξαγωγής μαζί με τα έγγραφα που αποδεικνύουν ότι τα εμπορεύματα μεταφέρθηκαν απευθείας.Παράρτημα IΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΓΙΑ ΤΟΝ ΠΙΝΑΚΑ ΤΟΥ ΠΑΡΑΡΤΗΜΑΤΟΣ IIΣημείωση 1Ο πίνακας αναφέρει τους όρους που απαιτούνται για να θεωρηθούν όλα τα προϊόντα επαρκώς επεξεργασθέντα ή μεταποιηθέντα κατά την έννοια του άρθρου 6 του πρωτοκόλλου.Σημείωση 22.1. Στις δύο πρώτες στήλες του πίνακα περιγράφεται το παραχθέν προϊόν. Η πρώτη στήλη αναφέρει τον αριθμό της δασμολογικής κλάσης ή του κεφαλαίου του εναρμονισμένου συστήματος και η δεύτερη στήλη την περιγραφή των εμπορευμάτων που αντιστοιχεί σε αυτή την κλάση ή κεφάλαιο. Για κάθε ένδειξη που περιλαμβάνεται στις δύο πρώτες στήλες, δίνεται ένας κανόνας στη στήλη 3 ή 4. Όταν, σε ορισμένες περιπτώσεις, του αριθμού της πρώτης στήλης προηγείται η ένδειξη "ex", αυτό σημαίνει ότι οι κανόνες στις στήλες 3 ή 4 εφαρμόζονται μόνο για το τμήμα της κλάσης ή του κεφαλαίου όπως περιγράφεται στη στήλη 2.2.2. Όταν περισσότερες κλάσεις συγκεντρώνονται στη στήλη 1 ή αναφέρεται στη στήλη αυτή ένας αριθμός κεφαλαίου και, κατά συνέπεια, τα προϊόντα που περιλαμβάνονται στη στήλη 2 περιγράφονται με γενικούς όρους, ο σχετικός κανόνας που αναφέρεται στη στήλη 3 ή 4 εφαρμόζεται σε όλα τα προϊόντα τα οποία, στο πλαίσιο


text: του εναρμονισμένου συστήματος, κατατάσσονται σε διάφορες κλάσεις του εν λόγω κεφαλαίου ή στις κλάσεις που είναι συγκεντρωμένες στη στήλη 1.2.3. Όταν υπάρχουν διάφοροι κανόνες στον παρόντα πίνακα που εφαρμόζονται σε διάφορα προϊόντα της ίδιας δασμολογικής κλάσης, κάθε εδάφιο περιέχει την περιγραφή εκείνου του τμήματος της κλάσης που καλύπτεται από τους κανόνες που αναφέρονται παραπλεύρως στη στήλη 3 ή 4.2.4. Όταν για κάποιο στοιχείο στις δύο πρώτες στήλες, παρέχεται κανόνας και στις δύο στήλες 3 και 4, ο εξαγωγέας μπορεί να επιλέγει, ως εναλλακτική λύση, να εφαρμόζει είτε τον κανόνα που παρέχεται στη στήλη 3 είτε εκείνον που παρέχεται στη στήλη 4. Αν δεν παρέχεται κανόνας καταγωγής στη στήλη 4, εφαρμόζεται ο κανόνας που παρέχεται στη στήλη 3.Σημείωση 33.1. Οι διατάξεις του άρθρου 6 του πρωτοκόλλου που αφορούν προϊόντα τα οποία έχουν αποκτήσει το χαρακτήρα καταγωγής και χρησιμοποιούνται για την κατασκευή άλλων προϊόντων ισχύουν ανεξάρτητα από το αν ο εν λόγω χαρακτήρας αποκτήθηκε στο εργοστάσιο όπου χρησιμοποιούνται τα εν λόγω προϊόντα ή σε άλλο εργοστάσιο στην Κοινότητα ή στον Λίβανο.Π.χ.Ένας κινητήρας της κλάσης 8407, για τον οποίο ο κανόνας που εφαρμόζεται προβλέπει ότι η αξία των μη καταγομένων υλών που δύνανται να χρησιμοποιηθούν δεν πρέπει να υπερβαίνει το 40 % της τιμής εκ του εργοστασίου του προϊόντος, κατασκευάζεται από "άλλα χαλυβοκράματα σφυρηλατημένα" της κλάσης ex 7224.Αν οι εργασίες σφυρηλάτησης πραγματοποιήθηκαν εντός της Κοινότητας με πρώτη ύλη μη καταγόμενου πλινθώματος, το προϊόν που κατασκευάστηκε με αυτό τον τρόπο αποκτά ήδη το χαρακτήρα καταγωγής δυνάμει του κανόνα που προβλέπεται στον πίνακα για τα προϊόντα της κλάσης ex 7224. Το προϊόν μπορεί, ως εκ τούτου, να θεωρηθεί ως καταγόμενο προϊόν κατά τον υπολογισμό της αξίας του κινητήρα, ανεξάρτητα από το αν αυτός κατασκευάστηκε στο ίδιο ή σε άλλο εργοστάσιο της Κοινότητας. Η αξία του μη καταγόμενου πλινθώματος δεν πρέπει λοιπόν να λαμβάνεται υπόψη κατά τον προσδιορισμό της αξίας των μη καταγομένων υλών που έχουν χρησιμοποιηθεί.3.2. Ο κανόνας που αναφέρεται στον πίνακα καθορίζει την ελάχιστη βαθμίδα επεξεργασίας ή μεταποίησης που απαιτείται, συνεπώς, περαιτέρω επεξεργασίες ή μεταποιήσεις προσδίδουν επίσης το χαρακτήρα καταγωγής, αντίθετα, υποδεέστερες επεξεργασίες ή μεταποιήσεις δεν προσδίδουν το χαρακτήρα καταγωγής. Δηλαδή, αν ένας κανόνας προβλέπει ότι είναι δυνατό να χρησιμοποιούνται μη καταγόμενες ύλες που βρίσκονται σε ένα καθορισμένο στάδιο επεξεργασίας, η χρησιμοποίηση τέτοιων υλών που βρίσκονται σε προγενέστερο στάδιο επεξεργασίας επιτρέπεται επίσης, ενώ η χρησιμοποίηση τέτοιων υλών που βρίσκονται σε μεταγενέστερο στάδιο επεξεργασίας δεν επιτρέπεται.3.3. Με την επιφύλαξη της σημείωσης 3.2, όταν ένας κανόνας χρησιμοποιεί την έκφραση "Κατασκευή από ύλες οποιασδήποτε κλάσης", μπορούν να χρησιμοποιηθούν ύλες οποιασδήποτε κλάσης (ακόμη και ύλες με την ίδια περιγραφή και κλάση με το προϊόν), με την επιφύλαξη, ωστόσο, ειδικών περιορισμών που περιλαμβάνονται, ενδεχομένως, στον κανόνα.Η έκφραση, ωστόσο, "κατασκευή από ύλες οποιασδήποτε κλάσης, συμπεριλαμβανομένων άλλων υλών της κλάσης αριθ. ..." ή "κατασκευή από ύλες οποιαδήποτε κλάσης, συμπεριλαμβανομένων άλλων υλών της ίδιας κλάσης με το προϊόν" σημαίνει ότι είναι δυνατό να χρησιμοποιηθούν ύλες οποιασδήποτε κλάσης, εκτός από τις ύλες στις οποίες αντιστοιχεί η ίδια περιγραφή με εκείνη του προϊόντος που περιλαμβάνεται στη στήλη 2 της κατάστασης.3.4. Όταν ένας κανόνας του


text: πίνακα ορίζει ότι ένα προϊόν μπορεί να κατασκευασθεί από περισσότερες από μία ύλες, αυτό σημαίνει ότι μπορούν να χρησιμοποιηθούν μία ή περισσότερες ύλες. Δεν απαιτείται προφανώς να χρησιμοποιηθούν ταυτόχρονα όλες οι ύλες.Π.χ.Ο κανόνας για τα υφάσματα των κλάσεων 5208 έως 5212 προβλέπει ότι είναι δυνατό να χρησιμοποιηθούν φυσικές ίνες και, μεταξύ άλλων, χημικές ύλες. Ο κανόνας αυτός δεν συνεπάγεται ότι πρέπει να χρησιμοποιηθούν ταυτόχρονα φυσικές ίνες και χημικές ουσίες. Είναι δυνατό να χρησιμοποιηθεί η μία ή η άλλη από αυτές τις ύλες ή ακόμη και οι δύο μαζί.3.5. Όταν κανόνας του πίνακα προβλέπει ότι κάποιο προϊόν πρέπει να έχει κατασκευασθεί από μια συγκεκριμένη ύλη, ο όρος αυτός δεν αποκλείει προφανώς τη χρησιμοποίηση άλλων υλών οι οποίες, λόγω της ίδιας της φύσης τους, δεν είναι δυνατό να πληρούν τον κανόνα (βλέπε επίσης τη σημείωση 6.2 παρακάτω για τα κλωστοϋφαντουργικά προϊόντα).Π.χ.Ο κανόνας για τις προπαρασκευασμένες τροφές της κλάσης 1904, ο οποίος αποκλείει ρητώς τη χρήση των δημητριακών και των παραγώγων τους, δεν απαγορεύει προφανώς τη χρήση ανόργανων αλάτων, χημικών ουσιών ή άλλων πρόσθετων που δεν παράγονται από δημητριακά.Αυτό δεν ισχύει, ωστόσο, για προϊόντα τα οποία, αν και δεν είναι δυνατό να κατασκευαστούν από τη συγκεκριμένη ύλη που ορίζεται στον πίνακα, είναι δυνατό να παραχθούν από ύλες της ίδιας φύσης σε προγενέστερο στάδιο επεξεργασίας.Π.χ.Στην περίπτωση ενδύματος του κεφαλαίου ex 62, που κατασκευάζεται από μη υφασμένες ύλες, αν προβλέπεται ότι επιτρέπεται η κατασκευή παρόμοιου είδους μόνον από μη καταγόμενα νήματα, δεν είναι δυνατόν να χρησιμοποιούνται μη υφασμένα υφάσματα, ακόμη και αν αποδειχθεί ότι τα μη υφασμένα υφάσματα δεν είναι δυνατό κανονικά να κατασκευασθούν από νήματα. Σε τέτοιες περιπτώσεις, η ύλη που πρέπει να χρησιμοποιηθεί είναι εκείνη που βρίσκεται στο στάδιο επεξεργασίας που προηγείται του σταδίου του νήματος, δηλαδή σε κατάσταση ινών.3.6. Αν προβλέπονται σε κανόνα του πίνακα δύο ποσοστά για τη μέγιστη αξία των μη καταγόμενων υλών που είναι δυνατό να χρησιμοποιηθούν, τα ποσοστά αυτά δεν είναι δυνατό να προστεθούν. Επομένως η μέγιστη αξία όλων των μη καταγόμενων υλών που χρησιμοποιούνται δεν μπορεί να υπερβαίνει ποτέ το υψηλότερο από τα εν λόγω ποσοστά. Εννοείται ότι δεν πρέπει να γίνεται υπέρβαση των ειδικών ποσοστών τα οποία προβλέπονται για ορισμένες ύλες.Σημείωση 44.1. Ο όρος "φυσικές ίνες", όταν χρησιμοποιείται στον πίνακα, αναφέρεται σε ίνες άλλες από τεχνητές ή συνθετικές. Πρέπει να περιορίζεται στις ίνες σε όλα τα στάδια πριν από τη νηματοποίηση, συμπεριλαμβανομένων των απορριμμάτων και, εκτός αν έχει οριστεί αλλιώς, ο όρος "φυσικές ίνες" περιλαμβάνει ίνες που έχουν χτενιστεί, λαναριστεί ή έχουν μεταποιηθεί με άλλο τρόπο για τη νηματοποίηση, δεν έχουν όμως νηματοποιηθεί.4.2. Ο όρος "φυσικές ίνες" καλύπτει τις χοντρές τρίχες χαίτης και ουράς μόνοπλων ή βοοειδών της κλάσης 0503, το μετάξι των κλάσεων 5002 και 5003, καθώς και το μαλλί, τις τρίχες εκλεκτής ποιότητας και τις χοντροειδείς τρίχες των κλάσεων 5101 έως 5105, τις ίνες από βαμβάκι των κλάσεων 5201 έως 5203 και τις άλλες ίνες φυτικής προέλευσης των κλάσεων 5301 έως 5305.4.3. Οι όροι "υφαντικοί πολτοί", "χημικές ύλες" και "ύλες που προορίζονται για την κατασκευή χαρτιού" που χρησιμοποιούνται στον πίνακα προσδιορίζουν τις ύλες οι


text: οποίες δεν κατατάσσονται στα κεφάλαια 50 έως 63 και που είναι δυνατό να χρησιμοποιούνται για την κατασκευή συνθετικών ή τεχνητών ινών ή νημάτων ή νημάτων ή ινών από χαρτί.4.4. Ο όρος "τεχνητές ή συνθετικές ίνες μη συνεχείς" που χρησιμοποιείται στον πίνακα, καλύπτει τις δέσμες συνεχών νημάτων, τις μη συνεχείς ίνες και τα απορρίμματα τεχνητών ή συνθετικών ινών μη συνεχών των κλάσεων 5501 έως 5507.Σημείωση 55.1. Όταν για κάποιο συγκεκριμένο προϊόν του πίνακα γίνεται παραπομπή στην παρούσα επεξηγηματική σημείωση, οι όροι της στήλης 3 του πίνακα δεν πρέπει να εφαρμόζονται για τις διάφορες βασικές υφαντουργικές ύλες που χρησιμοποιούνται στην κατασκευή του προϊόντος αυτού, όταν στο σύνολό τους αυτές αντιπροσωπεύουν 10 % ή λιγότερο του συνολικού βάρους όλων των βασικών υφαντουργικών υλών που χρησιμοποιούνται (βλέπε επίσης τις σημειώσεις 5.3 και 5.4 παρακάτω).5.2. Εντούτοις, το όριο ανοχής που αναφέρεται στη σημείωση 5.1 είναι δυνατό να εφαρμόζεται μόνο για τα σύμμεικτα προϊόντα τα οποία κατασκευάστηκαν από δύο ή περισσότερες βασικές υφαντικές ύλες.Οι βασικές υφαντικές ύλες είναι οι ακόλουθες:- μετάξι,- μαλλί,- χοντροειδείς ζωικές τρίχες,- ζωικές τρίχες εκλεκτής ποιότητας,- τρίχες χαίτης και ουράς ίππων,- βαμβάκι,- ύλες που χρησιμοποιούνται στην κατασκευή χαρτιού και χαρτί,- λινάρι,- κάνναβι,- γιούτα και άλλες ίνες που προέρχονται από το εσωτερικό του φλοιού (βίβλος),- σιζάλ και άλλες υφαντικές ίνες του είδους Agave,- ίνες από κοκκοφοίνικα, άβακα, ραμί και άλλες υφαντικές ίνες,- συνθετικές ίνες συνεχείς,- τεχνητές ίνες συνεχείς,- νήματα μεταφοράς ρεύματος,- συνθετικές ίνες μη συνεχείς από πολυπροπυλένιο,- συνθετικές ίνες μη συνεχείς από πολυεστέρες,- συνθετικές ίνες μη συνεχείς από πολυαμίδια,- συνθετικές ίνες μη συνεχείς πολυακριλονιτριλικές,- συνθετικές ίνες μη συνεχείς από πολυϊμίδια,- συνθετικές ίνες μη συνεχείς από πολυτετραφθοριοαιθυλένιο,- συνθετικές ίνες μη συνεχείς από πολυ(φαινυλοσουλφίδιο),- συνθετικές ίνες μη συνεχείς από πολυ(βινυλοχλωρίδιο),- άλλες συνθετικές ίνες μη συνεχείς,- τεχνητές ίνες μη συνεχείς από βισκόζη,- άλλες τεχνητές ίνες μη συνεχείς,- νήματα από πολυουρεθάνη που φέρουν κατά διαστήματα εύκαμπτα τμήματα από πολυαιθέρα, έστω και περιτυλιγμένα με άλλο νήμα,- νήματα από πολυουρεθάνη που φέρουν κατά διαστήματα εύκαμπτα τμήματα από πολυεστέρα, έστω και περιτυλιγμένα με άλλο νήμα,- προϊόντα της κλάσης 5605 (μεταλλικές κλωστές και νήματα επιμεταλλωμένα), στα οποία έχει ενσωματωθεί λουρίδα που έχει έναν πυρήνα που αποτελείται είτε από ένα λεπτό έλασμα αργιλίου είτε από μια ταινία πλαστικής ύλης επικαλυμμένη ή όχι με σκόνη αργιλίου, πλάτους έως και 5 mm και η οποία έχει συγκολληθεί μέσω διαφανούς ή έγχρωμης κολλητικής ουσίας μεταξύ δύο ταινιών από πλαστικές ύλες,- άλλα προϊόντα της κλάσης 5605.Π.χ.Νήμα της κλάσης 5205 που κατασκευάζεται από ίνες από βαμβάκι της κλάσης 5203 και από συνθετικές ίνες μη συνεχείς της κλάσης 5506, είναι ένα νήμα ανάμεικτο (σύμμεικτο). Επομένως, μπορούν να χρησιμοποιηθούν μη καταγόμενες συνθετικές ίνες μη συνεχείς, που δεν ανταποκρίνονται στους κανόνες καταγωγής (οι οποίοι απαιτούν τη χρήση χημικών ουσιών ή υφαντικού πολτού), υπό την προϋπόθεση ότι το συνολικό βάρος τους δεν πρέπει να υπερβαίνει 10 % κατά βάρος του νήματος.Π.χ.Ύφασμα από μαλλί της κλάσης 5112 που κατασκευάζεται από νήματα από μαλλί της κλάσης 5107 και από συνθετικές ίνες μη συνεχείς της κλάσης 5509, είναι ένα ύφασμα ανάμεικτο (σύμμεικτο). Επομένως, μη καταγόμενα συνθετικά νήματα που δεν ανταποκρίνονται στους κανόνες καταγωγής (οι οποίοι


text: απαιτούν τη χρήση χημικών ουσιών ή υφαντικού πολτού) ή μάλλινα νήματα που δεν ικανοποιούν τους κανόνες καταγωγής (οι οποίοι απαιτούν τη χρήση φυσικών ινών που δεν έχουν χτενιστεί, λαναριστεί ή μεταποιηθεί με άλλο τρόπο για τη νηματοποίηση) ή συνδυασμός των δύο αυτών τύπων νημάτων δύνανται να χρησιμοποιούνται σε αναλογία έως 10 % κατά βάρος του υφάσματος.Π.χ.Μια φουντωτή υφαντική επιφάνεια της κλάσης 5802 που κατασκευάζεται από νήματα από βαμβάκι της κλάσης 5205 και από ύφασμα από βαμβάκι της κλάσης 5210 θεωρείται σύμμεικτο προϊόν, μόνον αν το ίδιο ύφασμα από βαμβάκι είναι σύμμεικτο ύφασμα που κατασκευάστηκε από νήματα που κατατάσσονται σε δύο διαφορετικές κλάσεις ή αν τα νήματα από βαμβάκι που χρησιμοποιήθηκαν είναι αυτά τα ίδια σύμμεικτα.Π.χ.Αν η ίδια φουντωτή υφαντική επιφάνεια έχει κατασκευαστεί από νήματα από βαμβάκι της κλάσης 5205 και από συνθετικό ύφασμα της κλάσης 5407, τότε προφανώς τα χρησιμοποιούμενα νήματα αποτελούν δύο χωριστές υφαντικές ύλες βάσης και συνεπώς η φουντωτή υφαντική επιφάνεια είναι σύμμεικτο προϊόν.5.3. Στην περίπτωση προϊόντων που περιέχουν "νήματα από πολυουρεθάνη που φέρουν κατά διαστήματα εύκαμπτα τμήματα από πολυαιθέρα, έστω και περιτυλιγμένα με άλλο νήμα", αυτή η ανοχή είναι 20 % όσον αφορά τα νήματα.5.4. Στην περίπτωση προϊόντων στα οποία έχει ενσωματωθεί "λουρίδα που έχει έναν πυρήνα που αποτελείται είτε από ένα λεπτό έλασμα αργιλίου είτε από μια ταινία πλαστικής ύλης επικαλυμμένη ή όχι με σκόνη αργιλίου, πλάτους έως και 5 mm και η οποία έχει συγκολληθεί μέσω διαφανούς ή έγχρωμης κολλητικής ουσίας μεταξύ δύο ταινιών από πλαστικές ύλες", η ανοχή αυτή είναι 30 % όσον αφορά την εν λόγω λουρίδα.Σημείωση 66.1. Όταν ο πίνακας παραπέμπει στην παρούσα επεξηγηματική σημείωση, υφαντικές ύλες με εξαίρεση τα είδη φοδραρίσματος και εσωτερικών επενδύσεων, τα οποία δεν ανταποκρίνονται στον κανόνα της στήλης 3 του πίνακα για το έτοιμο προϊόν, είναι δυνατό να χρησιμοποιούνται υπό τον όρο ότι κατατάσσονται σε κλάση άλλη από αυτή του προϊόντος και η αξία τους δεν πρέπει να υπερβαίνει το 8 % της τιμής εκ του εργοστασίου του προϊόντος.6.2. Με την επιφύλαξη της σημείωσης 6.3, ύλες που δεν κατατάσσονται στα κεφάλαια 50 έως 63 μπορεί να χρησιμοποιούνται ελεύθερα για την κατασκευή κλωστοϋφαντουργικών προϊόντων, ανεξάρτητα από το αν περιέχουν ή όχι υφαντικές ύλες.Π.χ.Εάν κανόνας του πίνακα προβλέπει, για ένα συγκεκριμένο είδος από υφαντική ύλη, όπως παντελόνια, ότι πρέπει να χρησιμοποιηθούν νήματα, τούτο δεν απαγορεύει τη χρήση ειδών από μέταλλο, όπως κουμπιά, επειδή τα κουμπιά δεν υπάγονται στα κεφάλαια 50 έως 63. Για τον ίδιο λόγο δεν απαγορεύονται οι σούστες, αν και κανονικά οι σούστες περιέχουν υφαντικές ύλες.6.3. Όταν εφαρμόζεται κανόνας που προβλέπει ποσοστά, η αξία των υλών που δεν υπάγονται στα κεφάλαια 50 έως 63 πρέπει να λαμβάνεται υπόψη κατά τον υπολογισμό της αξίας των μη καταγόμενων υλών που ενσωματώνονται.Σημείωση 77.1. Οι "ειδικές επεξεργασίες", σύμφωνα με την έννοια των κωδικών ΣΟ ex 2707, 2713 έως 2715, ex 2901, ex 2902 και ex 3403, είναι οι ακόλουθες:α) η εν κενώ απόσταξη,β) η επαναπόσταξη με μέθοδο πολύ προωθημένης κλασματοποίησης,γ) η πυρόλυση,δ) ο ανασχηματισμός ή αναμόρφωση,ε) η εκχύλιση με εκλεκτικούς διαλύτες,στ) η επεξεργασία που περιλαμβάνει όλες τις ακόλουθες πράξεις: επεξεργασία με


text: πυκνό θειικό οξύ ή με ατμίζον θειικό οξύ ή με τριοξείδιο του θείου (θειικός ανυδρίτης), εξουδετέρωση με αλκαλικά μέσα, αποχρωματισμό και καθαρισμό με γη ενεργό από τη φύση της, με ενεργοποιημένη γη, με ενεργό άνθρακα ή βωξίτη,ζ) ο πολυμερισμός,η) η αλκυλίωση,θ) ο ισομερισμός.7.2. Οι "ειδικές επεξεργασίες" σύμφωνα με την έννοια των κωδικών ΣΟ 2710, 2711 και 2712 είναι οι ακόλουθες:α) η εν κενώ απόσταξη,β) η επαναπόσταξη με μέθοδο πολύ προωθημένης κλασματοποίησης,γ) η πυρόλυση,δ) ο ανασχηματισμός ή αναμόρφωση,ε) η εκχύλιση με εκλεκτικούς διαλύτες,στ) η επεξεργασία που περιλαμβάνει όλες τις ακόλουθες πράξεις: επεξεργασία με πυκνό θειικό οξύ ή με ατμίζον θειικό οξύ ή με τριοξείδιο του θείου (θειικός ανυδρίτης), εξουδετέρωση με αλκαλικά μέσα, αποχρωματισμό και καθαρισμό με γη ενεργό από τη φύση της, με ενεργοποιημένη γη, με ενεργό άνθρακα ή βωξίτη,ζ) ο πολυμερισμός,η) η αλκυλίωση,θ) ο ισομερισμός,ι) η αποθείωση, με χρήση υδρογόνου, αποκλειστικά όσον αφορά τα βαριά λάδια της κλάσης ex 2710, με την οποία επιτυγχάνεται μείωση τουλάχιστον κατά 85 % της περιεκτικότητας σε θείο των προϊόντων που υφίστανται επεξεργασία (μέθοδος ASTM D 1266-59 T),ια) η αποπαραφίνωση με μέθοδο διαφορετική από την απλή διήθηση, αποκλειστικά για προϊόντα του κωδικού ΣΟ 2710,ιβ) η επεξεργασία με υδρογόνο, διαφορετική από την αποθείωση, αποκλειστικά για βαριά λάδια του κωδικού ΣΟ ex 2710, κατά την οποία το υδρογόνο μετέχει ενεργά σε χημική αντίδραση, που πραγματοποιείται με πίεση ανώτερη των 20 bar και σε θερμοκρασία ανώτερη των 250 °C με τη βοήθεια καταλύτη. Οι τελικές επεξεργασίες με υδρογόνο των λιπαντικών λαδιών της κλάσης ex 2710, που έχουν σκοπό κυρίως τη βελτίωση του χρώματος ή τη σταθεροποίηση (π.χ. η τελική επεξεργασία με υδρογόνο ή ο αποχρωματισμός), δεν θεωρούνται, αντίθετα ως ειδικές επεξεργασίες,ιγ) η απόσταξη με ατμοσφαιρική πίεση (αποκλειστικά όσον αφορά τα καύσιμα του κωδικού ΣΟ ex 2710 ) εφόσον αυτά αποστάζουν κατ' όγκο, συμπεριλαμβανομένων των απωλειών, λιγότερο από 30 % στους 300 °C, σύμφωνα με τη μέθοδο ASTM D 86,ιδ) η επεξεργασία με ηλεκτρική εκκένωση ρεύματος υψηλής συχνότητας αποκλειστικά για βαριά λάδια άλλα από το πετρέλαιο εσωτερικής καύσεως και τα πετρέλαια εξωτερικής καύσεως του κωδικού ΣΟ ex 2710,ιε) όσον αφορά τα ακατέργαστα προϊόντα (άλλα από τη βαζελίνη, τον οζοκηρίτη, το κερί από λιγνίτη ή το κερί από τύρφη, την παραφίνη, που περιέχουν κατά βάρος λιγότερο του 0,75 % λάδι), αποκλειστικά για τα προϊόντα που υπάγονται στη διάκριση ex 2712, αφαίρεση του λαδιού με κλασματική κρυστάλλωση.7.3. Κατά την έννοια των κωδικών ΣΟ ex 2707, 2713 έως 2715, ex 2901, ex 2902 και ex 3403, οι απλές εργασίες όπως ο καθαρισμός, η καθίζηση, η αφαλάτωση, ο αποχωρισμός του ύδατος, η διήθηση, ο χρωματισμός, η σήμανση, η επίτευξη δεδομένης περιεκτικότητας σε θείο, όλοι οι συνδυασμοί των πράξεων αυτών ή παρόμοιες πράξεις δεν προσδίδουν το χαρακτήρα καταγωγής.ΠΑΡΑΡΤΗΜΑ IIΠΙΝΑΚΑΣ ΤΩΝ ΕΠΕΞΕΡΓΑΣΙΩΝ Ή ΜΕΤΑΠΟΙΗΣΕΩΝ ΕΠΙ ΜΗ ΚΑΤΑΓΟΜΕΝΩΝ ΥΛΩΝ, ΟΙ ΟΠΟΙΕΣ ΠΡΟΣΔΙΔΟΥΝ ΤΟ ΧΑΡΑΚΤΗΡΑ ΤΟΥ ΚΑΤΑΓΟΜΕΝΟΥ ΠΡΟΪΟΝΤΟΣΤα προϊόντα που περιλαμβάνονται στον πίνακα δεν καλύπτονται στο σύνολό τους από τη συμφωνία. Απαιτείται, συνεπώς, η διενέργεια διαβουλεύσεων με τα λοιπά μέρη της συμφωνίας.>ΘΕΣΗ ΠΙΝΑΚΑ>ΠΑΡΑΡΤΗΜΑ IIαΠΙΝΑΚΑΣ ΕΠΕΞΕΡΓΑΣΙΩΝ Ή ΜΕΤΑΠΟΙΗΣΕΩΝ ΕΠΙ ΜΗ ΚΑΤΑΓΟΜΕΝΩΝ ΥΛΩΝ, ΟΙ ΟΠΟΙΕΣ ΠΡΟΣΔΙΔΟΥΝ ΤΟ ΧΑΡΑΚΤΗΡΑ ΤΟΥ


text: ΚΑΤΑΓΟΜΕΝΟΥ ΠΡΟΪΟΝΤΟΣ ΣΤΑ ΠΡΟΪΟΝΤΑ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 6 ΠΑΡΑΓΡΑΦΟΣ 2>ΘΕΣΗ ΠΙΝΑΚΑ>ΠΑΡΑΡΤΗΜΑ IIIΠΙΝΑΚΑΣ ΠΡΟΪΟΝΤΩΝ, ΚΑΤΑΓΩΓΗΣ ΤΟΥΡΚΙΑΣ, ΣΤΑ ΟΠΟΙΑ ΔΕΝ ΕΦΑΡΜΟΖΟΝΤΑΙ ΟΙ ΔΙΑΤΑΞΕΙΣ ΤΟΥ ΑΡΘΡΟΥ 4, ΠΟΥ ΑΠΑΡΙΘΜΟΥΝΤΑΙ ΜΕ ΤΗ ΣΕΙΡΑ ΤΩΝ ΚΕΦΑΛΑΙΩΝ ΚΑΙ ΔΙΑΚΡΙΣΕΩΝ ΤΟΥ ΕΣ>ΘΕΣΗ ΠΙΝΑΚΑ>ΠΑΡΑΡΤΗΜΑ IVΥΠΟΔΕΙΓΜΑ ΠΙΣΤΟΠΟΙΗΤΙΚΟΥ KΥKΛΟΦΟΡΙΑΣ EMΠΟΡΕΥΜΑΤΩΝ EUR.1 ΚΑΙ ΑΙΤΗΣΗΣ ΠΙΣΤΟΠΟΙΗΤΙΚΟΥ ΚΥΚΛΟΦΟΡΙΑΣ ΕΜΠΟΡΕΥΜΑΤΩΝ EUR.1Οδηγίες εκτύπωσης1. Οι διαστάσεις κάθε εντύπου είναι 210 x 297 χιλιοστά όσον αφορά το μήκος, υπάρχει ανοχή κατ' ανώτατο όριο 5 χιλιοστά μικρότερο ή 8 χιλιοστά μεγαλύτερο. Το χαρτί που χρησιμοποιείται είναι χρώματος λευκού, χωρίς μηχανικούς πολτούς, με κόλλα γραφής και ζυγίζει τουλάχιστον 25 γραμμάρια ανά τετραγωνικό μέτρο, φέρει έντυπη πράσινη κυματοειδή διάταξη γραμμών, η οποία καθιστά εμφανή κάθε παραποίηση με μηχανικά ή χημικά μέσα.2. Οι αρμόδιες αρχές των κρατών μελών της Κοινότητας και του Λιβάνου μπορούν να επιφυλαχθούν του δικαιώματος εκτύπωσης των εντύπων ή να την αναθέσουν σε τυπογραφεία που εγκρίνουν. Στην τελευταία αυτή περίπτωση, η έγκριση αυτή αναφέρεται σε κάθε έντυπο. Κάθε έντυπο πρέπει να φέρει το όνομα και τη διεύθυνση του τυπογράφου ή σήμα που επιτρέπει την εξακρίβωση της ταυτότητάς του. Φέρει, επιπλέον, αύξοντα αριθμό, τυπωμένο ή όχι, για την εξατομίκευσή του.>PIC FILE= "L_2002262EL.016901.TIF">>PIC FILE= "L_2002262EL.017001.TIF">>PIC FILE= "L_2002262EL.017101.TIF">>PIC FILE= "L_2002262EL.017201.TIF">ΠΑΡΑΡΤΗΜΑ V>PIC FILE= "L_2002262EL.017302.TIF">>PIC FILE= "L_2002262EL.017401.TIF">ΠΑΡΑΡΤΗΜΑ VIΚΟΙΝΕΣ ΔΗΛΩΣΕΙΣΚοινή δήλωση για τη μεταβατική περίοδο σχετικά με την έκδοση ή την κατάρτιση των εγγράφων όσον αφορά την απόδειξη της καταγωγής1. Κατά το δωδεκάμηνο που έπεται της ενάρξεως ισχύος της παρούσας συμφωνίας, οι αρμόδιες τελωνειακές αρχές της Κοινότητας και του Λιβάνου αποδέχονται ως έγκυρη απόδειξη καταγωγής, κατά την έννοια του πρωτοκόλλου αριθ. 4, τα πιστοποιητικά κυκλοφορίας εμπορευμάτων EUR.1 και τα έντυπα EUR.2 που εκδίδονται στο πλαίσιο της συμφωνίας συνεργασίας που υπεγράφη στις 3 Μαΐου 1977.2. Αιτήματα για μεταγενέστερο έλεγχο των προαναφερόμενων εγγράφων πρέπει να γίνονται αποδεκτά από τις αρμόδιες τελωνειακές αρχές της Κοινότητας και του Λιβάνου για χρονικό διάστημα δύο ετών από την έκδοση και τη σύνταξη του σχετικού πιστοποιητικού καταγωγής. Οι έλεγχοι αυτοί διενεργούνται σύμφωνα με τον τίτλο VI του πρωτοκόλλου αριθ. 4 της παρούσας συμφωνίας.Κοινή δήλωση για το Πριγκιπάτο της Ανδόρας1. Προϊόντα, καταγωγής Πριγκιπάτου της Ανδόρας, που υπάγονται στα κεφάλαια 25 έως 97 του εναρμονισμένου συστήματος, γίνονται δεκτά από τον Λίβανο ως προϊόντα, καταγωγής Κοινότητας, κατά την έννοια της παρούσας συμφωνίας.2. Το πρωτόκολλο αριθ. 4 εφαρμόζεται, τηρουμένων των αναλογιών, με σκοπό τον καθορισμό του χαρακτήρα καταγωγής των προαναφερθέντων προϊόντων.Κοινή δήλωση για τη Δημοκρατία του Αγίου Μαρίνου1. Προϊόντα, καταγωγής της Δημοκρατίας του Αγίου Μαρίνου, γίνονται δεκτά στον Λίβανο ως προϊόντα, καταγωγής Κοινότητας, κατά την έννοια της παρούσας συμφωνίας.2. Το πρωτόκολλο αριθ. 4 εφαρμόζεται, τηρουμένων των αναλογιών, με σκοπό τον καθορισμό του χαρακτήρα καταγωγής των προαναφερθέντων προϊόντων.ΠΡΩΤΟΚΟΛΛΟ 5για την αμοιβαία διοικητική συνδρομή σε τελωνειακά ζητήματαΆρθρο 1ΟρισμοίΓια τους σκοπούς του παρόντος πρωτοκόλλου, νοούνται ως:α) "τελωνειακή νομοθεσία", οι νομικές και κανονιστικές διατάξεις που θεσπίζονται από την Κοινότητα ή τον Λίβανο, και οι οποίες διέπουν την εισαγωγή, την εξαγωγή, τη διαμετακόμιση εμπορευμάτων και την υπαγωγή αυτών σε άλλο τελωνειακό καθεστώς ή διαδικασία, συμπεριλαμβανομένων των μέτρων απαγόρευσης, περιορισμού και ελέγχου·β) "αιτούσα αρχή", η αρμόδια διοικητική αρχή που έχει οριστεί από συμβαλλόμενο μέρος για το συγκεκριμένο σκοπό και η


text: οποία υποβάλλει αίτηση συνδρομής βάσει του παρόντος πρωτοκόλλου·γ) "αρχή στην οποία υποβάλλεται η αίτηση", η αρμόδια διοικητική αρχή που έχει ορισθεί από συμβαλλόμενο μέρος για το συγκεκριμένο σκοπό και στην οποία υποβάλλεται η αίτηση συνδρομής βάσει του παρόντος πρωτοκόλλου·δ) "προσωπικά δεδομένα", όλες οι πληροφορίες που αφορούν κάποιο φυσικό πρόσωπο που αναγνωρίζεται ή δύναται να αναγνωρισθεί·3) "πράξεις που παραβιάζουν την τελωνειακή νομοθεσία", κάθε παραβίαση ή απόπειρα παραβίασης της τελωνειακής νομοθεσίας.Άρθρο 2Πεδίο1. Τα συμβαλλόμενα μέρη παρέχουν αμοιβαία συνδρομή στους τομείς που υπάγονται στην αρμοδιότητά τους, κατά τον τρόπο και υπό τις προϋποθέσεις που θεσπίζει το παρόν πρωτόκολλο, ώστε να εξασφαλίζεται η ορθή εφαρμογή της τελωνειακής νομοθεσίας, ιδίως με την πρόληψη, την ανίχνευση και την καταστολή των πράξεων που παραβιάζουν την εν λόγω νομοθεσία.2. Η συνδρομή σε τελωνειακά ζητήματα, όπως ορίζεται στο παρόν πρωτόκολλο, αφορά κάθε διοικητική αρχή των συμβαλλομένων μερών που είναι αρμόδια για την εφαρμογή του παρόντος πρωτοκόλλου. Δεν θίγει τους κανόνες που διέπουν την αμοιβαία συνδρομή σε ποινικές υποθέσεις. Δεν καλύπτει τις πληροφορίες που συλλέγονται στο πλαίσιο εξουσίας που ασκείται κατ' αίτηση δικαστικής αρχής, εκτός αν η αρχή αυτή έχει επιτρέψει την ανακοίνωση της πληροφορίας αυτής.3. Το παρόν πρωτόκολλο δεν καλύπτει τη συνδρομή για την είσπραξη δασμών, φόρων ή προστίμων.Άρθρο 3Συνδρομή κατόπιν αιτήσεως1. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει να παρέχει κάθε σχετική πληροφορία, ώστε να καθιστά την πρώτη αρχή ικανή να εξασφαλίσει την ορθή εφαρμογή της τελωνειακής νομοθεσίας, συμπεριλαμβανομένων πληροφοριών σχετικά με πράξεις που σημειώθηκαν ή που σχεδιάζονται και οι οποίες παραβιάζουν ή είναι δυνατό να παραβιάσουν την τελωνειακή νομοθεσία.2. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση την ενημερώνει:α) εάν εμπορεύματα που εξήχθησαν από το έδαφος ενός από τα συμβαλλόμενα μέρη εισήχθησαν στο έδαφος του άλλου μέρους με το δέοντα τρόπο, προσδιορίζοντας, όταν κρίνεται σκόπιμο, το τελωνειακό καθεστώς που εφαρμόσθηκε στα εν λόγω εμπορεύματα·β) εάν εμπορεύματα που εισήχθησαν στο έδαφος ενός από τα συμβαλλόμενα μέρη εξήχθησαν από το έδαφος του άλλου μέρους κατά τον δέοντα τρόπο, προσδιορίζοντας, όταν κρίνεται σκόπιμο, το τελωνειακό καθεστώς που εφαρμόσθηκε στα εν λόγω εμπορεύματα.3. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση λαμβάνει, στο πλαίσιο των νομικών και κανονιστικών της διατάξεων, τα αναγκαία μέτρα, ώστε να εξασφαλίζει την επιτήρηση:α) φυσικών ή νομικών προσώπων για τα οποία υπάρχουν βάσιμες ενδείξεις να πιστεύεται ότι συμμετέχουν ή συμμετείχαν σε πράξεις που παραβιάζουν την τελωνειακή νομοθεσία·β) χώρων όπου έχουν συγκεντρωθεί ή ενδέχεται να συγκεντρωθούν αποθέματα εμπορευμάτων υπό συνθήκες τέτοιες, ώστε να υπάρχουν βάσιμες ενδείξεις να πιστεύεται ότι προορίζονται να χρησιμοποιηθούν σε πράξεις που παραβιάζουν την τελωνειακή νομοθεσία·γ) εμπορευμάτων τα οποία μεταφέρονται ή ενδέχεται να μεταφερθούν κατά τρόπο που δημιουργεί βάσιμες υποψίες να πιστεύεται ότι ενδέχεται να χρησιμοποιηθούν σε πράξεις που παραβιάζουν την τελωνειακή νομοθεσία·δ) μεταφορικών μέσων τα οποία χρησιμοποιούνται ή δύνανται να χρησιμοποιηθούν κατά τρόπο που δημιουργεί βάσιμες υποψίες να πιστεύεται ότι πρόκειται να χρησιμοποιηθούν για πράξεις που παραβιάζουν την τελωνειακή νομοθεσία.Άρθρο 4Αυτεπάγγελτη συνδρομήΤα συμβαλλόμενα μέρη παρέχουν αμοιβαία συνδρομή, με δική τους πρωτοβουλία και σύμφωνα με τις νομικές ή κανονιστικές διατάξεις τους,


text: εφόσον θεωρούν ότι αυτό είναι αναγκαίο για την ορθή εφαρμογή της τελωνειακής νομοθεσίας, παρέχοντας ιδίως πληροφορίες που αφορούν:- δράσεις που συνιστούν ή που παρέχουν την εντύπωση ότι συνιστούν πράξεις που παραβιάζουν την τελωνειακή νομοθεσία και οι οποίες είναι δυνατόν να ενδιαφέρουν το άλλο συμβαλλόμενο μέρος,- νέα μέσα ή μεθόδους που χρησιμοποιούνται για τη διενέργεια πράξεων που παραβιάζουν την τελωνειακή νομοθεσία,- εμπορεύματα, που είναι γνωστό ότι αποτελούν αντικείμενο πράξεων που παραβιάζουν την τελωνειακή νομοθεσία,- φυσικά ή νομικά πρόσωπα για τα οποία υπάρχουν βάσιμες ενδείξεις να πιστεύεται ότι συμμετέχουν ή συμμετείχαν σε πράξεις που παραβιάζουν την τελωνειακή νομοθεσία,- μεταφορικά μέσα για τα οποία υπάρχουν βάσιμες ενδείξεις να πιστεύεται ότι χρησιμοποιούνται ή δύνανται να χρησιμοποιηθούν για πράξεις που παραβιάζουν την τελωνειακή νομοθεσία.Άρθρο 5Έκδοση, κοινοποίησηΚατόπιν αιτήσεως της αιτούσας αρχής, η αρχή στην οποία υποβάλλεται η αίτηση λαμβάνει, σύμφωνα με τις ισχύουσες σε αυτήν νομοθετικές ή κανονιστικές διατάξεις, όλα τα αναγκαία μέτρα ούτως ώστε:- να εκδίδονται όλα τα έγγραφα ή- να κοινοποιούνται όλες οι αποφάσειςπου προέρχονται από την αιτούσα αρχή και που εμπίπτουν στο πεδίο εφαρμογής του παρόντος πρωτοκόλλου, σε παραλήπτη που διαμένει ή είναι εγκατεστημένος στο έδαφος της αρχής στην οποία υποβάλλεται η αίτηση.Οι αιτήσεις παράδοσης εγγράφων ή κοινοποίησης αποφάσεων πρέπει να έχουν συνταχθεί γραπτώς σε επίσημη γλώσσα της αρχής στην οποία υποβάλλεται η αίτηση ή σε γλώσσα αποδεκτή από αυτή την αρχή.Άρθρο 6Μορφή και περιεχόμενο των αιτήσεων συνδρομής1. Οι αιτήσεις σύμφωνα με το παρόν πρωτόκολλο υποβάλλονται γραπτώς. Συνοδεύονται από τα έγγραφα που απαιτούνται για την εξέταση της αίτησης. Προφορικές αιτήσεις γίνονται δεκτές, εφόσον αυτό απαιτείται από τον επείγοντα χαρακτήρα της κατάστασης, αλλά πρέπει αμέσως να επιβεβαιώνονται γραπτώς.2. Οι κατά την παράγραφο 1 αιτήσεις πρέπει να περιλαμβάνουν τα κάτωθι στοιχεία:α) την αιτούσα αρχή·β) το αιτούμενο μέτρο·γ) το αντικείμενο και το λόγο της αίτησης·δ) τις νομικές ή κανονιστικές διατάξεις και άλλα σχετικά νομικά στοιχεία·ε) στοιχεία, όσο το δυνατόν ακριβή και κατανοητά, σχετικά με τα φυσικά ή νομικά πρόσωπα που αποτελούν το στόχο των ερευνών·στ) περίληψη των σχετικών γεγονότων και των ερευνών που έχουν ήδη διεξαχθεί.3. Οι αιτήσεις συντάσσονται σε μία από τις επίσημες γλώσσες της τελωνειακής αρχής στην οποία υποβάλλονται ή σε γλώσσα αποδεκτή από αυτή την αρχή. Η απαίτηση αυτή δεν ισχύει για τυχόν έγγραφα τα οποία συνοδεύουν την αίτηση που αναφέρεται στην παράγραφο 1.4. Εάν η αίτηση δεν πληροί τις τυπικές απαιτήσεις που προαναφέρονται, είναι δυνατόν να ζητείται η διόρθωση ή η συμπλήρωσή της· είναι δυνατόν, εν τω μεταξύ, να διατάσσεται η λήψη ασφαλιστικών μέτρων.Άρθρο 7Εκτέλεση αιτήσεων1. Για να ικανοποιήσει αίτηση συνδρομής, η αρχή στην οποία υποβάλλεται η αίτηση ενεργεί, στο πλαίσιο των αρμοδιοτήτων της και των διαθέσιμων πόρων, όπως θα ενεργούσε για ίδιο λογαριασμό ή, κατόπιν αιτήσεως άλλων αρχών του ίδιου συμβαλλόμενου μέρους, διαβιβάζοντας τα στοιχεία που ήδη διαθέτει, και διεξάγοντας ή ζητώντας τη διεξαγωγή κατάλληλων ερευνών. Η διάταξη αυτή ισχύει επίσης για οιαδήποτε άλλη αρχή στην οποία διαβιβάζεται η αίτηση από την αιτούσα αρχή, όταν η τελευταία αδυνατεί να ενεργήσει αφ' εαυτής.2. Οι αιτήσεις συνδρομής εκτελούνται σύμφωνα με τις νομικές και κανονιστικές διατάξεις του συμβαλλόμενου μέρους στο οποίο υποβάλλεται η αίτηση.3.


text: Δεόντως εξουσιοδοτημένοι υπάλληλοι συμβαλλόμενου μέρους είναι δυνατόν, με τη συγκατάθεση του άλλου συμβαλλόμενου μέρους και υπό τις προϋποθέσεις που καθορίζει το τελευταίο, να παρίστανται και να λαμβάνουν από τα γραφεία της αρχής στην οποία υποβάλλεται η αίτηση ή οιασδήποτε άλλης ενδιαφερόμενης σύμφωνα με την παράγραφο 1 αρχής, πληροφορίες σχετικά με δραστηριότητες που συνιστούν ή ενδέχεται να συνιστούν πράξεις που παραβιάζουν την τελωνειακή νομοθεσία, τις οποίες η αιτούσα αρχή χρειάζεται για τους σκοπούς του παρόντος πρωτοκόλλου.4. Οι δεόντως εξουσιοδοτημένοι υπάλληλοι συμβαλλόμενου μέρους είναι δυνατόν, με τη συγκατάθεση του άλλου συμβαλλόμενου μέρους και υπό τους όρους που αυτό καθορίζει, να παρίστανται κατά τις έρευνες που διεξάγονται στο έδαφος του τελευταίου.Άρθρο 8Μορφή υπό την οποία πρέπει να ανακοινώνονται τα στοιχεία1. Η αρχή στην οποία υποβάλλεται η αίτηση ανακοινώνει εγγράφως τα αποτελέσματα των ερευνών στην αιτούσα αρχή, και διαβιβάζει τα έγγραφα, τα επικυρωμένα αντίγραφα αυτών ή άλλα στοιχεία.2. Τα εν λόγω στοιχεία είναι δυνατό να παρέχονται με ηλεκτρονική μορφή.3. Πρωτότυπα έγγραφα διαβιβάζονται μόνο κατόπιν αιτήσεως, εφόσον αποδεικνύονται ανεπαρκή τα επικυρωμένα αντίγραφα. Τα πρωτότυπα αυτά επιστρέφονται το συντομότερο δυνατόν.Άρθρο 9Εξαιρέσεις από την υποχρέωση παροχής συνδρομής1. Τα συμβαλλόμενα μέρη μπορούν να αρνούνται την παροχή συνδρομής ή να την υποβάλλουν σε ορισμένες προϋποθέσεις, στις περιπτώσεις κατά τις οποίες θεωρούν ότι η παροχή συνδρομής στο πλαίσιο του παρόντος πρωτοκόλλου θα ήταν ενδεχόμενο:α) να θίξει την κυριαρχία του Λιβάνου ή κάποιου κράτους μέλους από το οποίο ζητήθηκε η παροχή συνδρομής σύμφωνα με το παρόν πρωτόκολλο, ήβ) να πλήξει τη δημοσία τάξη, την ασφάλεια ή άλλα σημαντικά συμφέροντα, ιδίως στις περιπτώσεις που αναφέρονται στο άρθρο 10 παράγραφος 2, ήγ) να παραβιάσει το βιομηχανικό, εμπορικό ή επαγγελματικό απόρρητο.2. Η παροχή συνδρομής μπορεί να αναβάλλεται από την αρχή στην οποία υποβάλλεται η αίτηση, σε περίπτωση που έχει σχέση με διεξαγόμενη έρευνα, δίωξη ή διαδικασία. Στην περίπτωση αυτή, η αρχή στην οποία υποβάλλεται η αίτηση συμβουλεύεται την αιτούσα αρχή για να καθορίσει αν η συνδρομή μπορεί να παρασχεθεί, υπό την επιφύλαξη των όρων ή προϋποθέσεων που ενδεχομένως απαιτεί η αρχή στην οποία υποβάλλεται η αίτηση.3. Σε περίπτωση που η αιτούσα αρχή επιδιώκει παροχή συνδρομής που η ίδια δεν θα ήταν σε θέση να παράσχει εάν της ζητηθεί, εφιστά στην αίτησή της την προσοχή επί του γεγονότος αυτού. Στην περίπτωση αυτή, εναπόκειται στην αρχή στην οποία υποβάλλεται η αίτηση να αποφασίζει τον τρόπο με τον οποίο θα ανταποκριθεί στην αίτηση.4. Στις περιπτώσεις που προβλέπονται στις παραγράφους 1 και 2, η απόφαση της αρχής στην οποία υποβάλλεται η αίτηση και η αιτιολόγησή της πρέπει να ανακοινώνονται αμελλητί στην αιτούσα αρχή.Άρθρο 10Ανταλλαγή πληροφοριών και εμπιστευτικός χαρακτήρας1. Κάθε πληροφορία που ανακοινώνεται υπό οποιαδήποτε μορφή, σύμφωνα με το παρόν πρωτόκολλο, έχει εμπιστευτικό ή απόρρητο χαρακτήρα, ανάλογα με τις ρυθμίσεις που ισχύουν σε καθένα από τα συμβαλλόμενα μέρη. Καλύπτεται από την υποχρέωση τήρησης του υπηρεσιακού απορρήτου και χαίρει της προστασίας που εξασφαλίζουν οι σχετικοί νόμοι που ισχύουν στο έδαφος του συμβαλλόμενου μέρους που την έλαβε, καθώς και οι αντίστοιχες διατάξεις που ισχύουν στις κοινοτικές αρχές.2. Προσωπικά δεδομένα ανταλλάσσονται μόνον όταν το συμβαλλόμενο μέρος που τα λαμβάνει δεσμεύεται να τα


text: προστατεύσει με τρόπο τουλάχιστον ισοδύναμο προς αυτόν που ισχύει στη συγκεκριμένη περίπτωση στο συμβαλλόμενο μέρος που τα παρέχει. Προς το σκοπό αυτό, τα συμβαλλόμενα μέρη ανταλλάσσουν πληροφορίες σχετικά με τους κανόνες που ισχύουν σε αυτά, συμπεριλαμβανομένων, ενδεχομένως, των νομικών διατάξεων που ισχύουν στα κράτη μέλη της Κοινότητας.3. Η χρησιμοποίηση πληροφοριών που ελήφθησαν δυνάμει του παρόντος πρωτοκόλλου στο πλαίσιο δικαστικών ή διοικητικών διαδικασιών που κινήθηκαν μετά τη διαπίστωση πράξεων που παραβιάζουν την τελωνειακή νομοθεσία, θεωρείται ότι εξυπηρετεί τους σκοπούς του παρόντος πρωτοκόλλου. Συνεπώς, τα συμβαλλόμενα μέρη μπορούν, στα αρχεία αποδεικτικών στοιχείων που τηρούν, στις εκθέσεις και τις μαρτυρίες καθώς και σε διαδικασίες και καταγγελίες που παραπέμπονται στα δικαστήρια, να χρησιμοποιούν ως αποδεικτικά στοιχεία πληροφορίες που έχουν λάβει και έγγραφα που συμβουλεύθηκαν, σύμφωνα με τις διατάξεις του παρόντος πρωτοκόλλου. Η αρμόδια αρχή που χορήγησε τις πληροφορίες αυτές ή που έδωσε πρόσβαση στα έγγραφα ενημερώνεται για τη χρησιμοποίηση αυτή.4. Οι πληροφορίες που λαμβάνονται πρέπει να χρησιμοποιούνται αποκλειστικά για τους σκοπούς του παρόντος πρωτοκόλλου. Εάν ένα συμβαλλόμενο μέρος επιθυμεί να χρησιμοποιήσει τέτοιες πληροφορίες για άλλους σκοπούς, πρέπει να λαμβάνει προηγουμένως τη γραπτή συγκατάθεση της αρχής που παρέσχε τις πληροφορίες. Τέτοια χρησιμοποίηση πληροφοριών υπόκειται στους περιορισμούς που επιβάλλει η εν λόγω αρχή.Άρθρο 11Εμπειρογνώμονες και μάρτυρεςΥπάλληλος αρχής στην οποία υποβάλλεται η αίτηση μπορεί να εξουσιοδοτείται να παρίσταται, εντός των ορίων της παραχωρούμενης άδειας, ως εμπειρογνώμονας ή μάρτυρας, σε δικαστικές ή διοικητικές διαδικασίες που κινούνται στους τομείς που καλύπτει το παρόν πρωτόκολλο, και να προσκομίζει αντικείμενα, έγγραφα ή κυρωμένα αντίγραφά τους τα οποία, ενδεχομένως, είναι αναγκαία για τις διαδικασίες. Η αίτηση πρέπει να αναφέρει επακριβώς τη δικαστική ή διοικητική αρχή ενώπιον της οποίας θα παραστεί, και σε ποια υπόθεση και υπό ποια ιδιότητα ή αρμοδιότητα θα ακουσθεί.Άρθρο 12Δαπάνες συνδρομήςΤα συμβαλλόμενα μέρη παραιτούνται αμοιβαίως από κάθε διεκδίκηση επιστροφής δαπανών, που προκύπτουν από την εφαρμογή του παρόντος πρωτοκόλλου, εκτός, όπου κρίνεται σκόπιμο, από τις δαπάνες για εμπειρογνώμονες και μάρτυρες και από δαπάνες για διερμηνείς και μεταφραστές οι οποίοι δεν είναι δημόσιοι υπάλληλοι.Άρθρο 13Εφαρμογή1. Η εφαρμογή του παρόντος πρωτοκόλλου ανατίθεται, αφενός, στις τελωνειακές αρχές του Λιβάνου και, αφετέρου, στις αρμόδιες υπηρεσίες της Επιτροπής των Ευρωπαϊκών Κοινοτήτων και στις τελωνειακές αρχές των κρατών μελών, ανάλογα με την περίπτωση. Οι προαναφερθείσες αρχές αποφασίζουν σχετικά με όλα τα πρακτικά μέτρα και τις ρυθμίσεις που απαιτούνται για την εφαρμογή του, λαμβάνοντας υπόψη τους ισχύοντες κανόνες, ιδίως στον τομέα της προστασίας των δεδομένων. Δύνανται επίσης να προτείνουν στις αρμόδιες αρχές τις τροποποιήσεις οι οποίες, κατά τη γνώμη τους, θα πρέπει να επέλθουν στο παρόν πρωτόκολλο.2. Τα συμβαλλόμενα μέρη διενεργούν διαβουλεύσεις και, στη συνέχεια, ενημερώνονται αμοιβαία σχετικά με τους λεπτομερείς κανόνες εφαρμογής που θεσπίζουν σύμφωνα με τις διατάξεις του παρόντος πρωτοκόλλου.Άρθρο 14Άλλες συμφωνίες1. Αφού ληφθούν υπόψη οι αντίστοιχες αρμοδιότητες της Ευρωπαϊκής Κοινότητας και των κρατών μελών, οι διατάξεις του παρόντος πρωτοκόλλου:- δεν θίγουν τις υποχρεώσεις των συμβαλλομένων μερών που απορρέουν από άλλες διεθνείς συμφωνίες ή συμβάσεις,- θεωρείται ότι συμπληρώνουν συμφωνίες αμοιβαίας συνδρομής οι οποίες έχουν συναφθεί ή πρόκειται να συναφθούν μεταξύ μεμονωμένων κρατών μελών και του Λιβάνου· και- δεν θίγουν τις κοινοτικές διατάξεις που διέπουν τη


text: γνωστοποίηση, μεταξύ των αρμοδίων υπηρεσιών της Επιτροπής των Ευρωπαϊκών Κοινοτήτων και των τελωνειακών αρχών των κρατών μελών, πληροφοριών που λαμβάνονται στο πλαίσιο του παρόντος πρωτοκόλλου και οι οποίες θα ήταν δυνατό να ενδιαφέρουν την Κοινότητα.2. Παρά την παράγραφο 1, οι διατάξεις του παρόντος πρωτοκόλλου υπερισχύουν των διατάξεων των διμερών συμφωνιών για την αμοιβαία συνδρομή που έχουν συναφθεί ή ενδέχεται να συναφθούν μεταξύ μεμονωμένων κρατών μελών και του Λιβάνου, εφόσον οι διατάξεις αυτών δεν συμβιβάζονται με τις διατάξεις του παρόντος πρωτοκόλλου.3. Όσον αφορά ζητήματα εφαρμοσιμότητας του παρόντος πρωτοκόλλου, τα συμβαλλόμενα μέρη προβαίνουν σε αμοιβαίες διαβουλεύσεις για να επιλύσουν το θέμα στο πλαίσιο της επιτροπής ad hoc που έχει συσταθεί από το συμβούλιο σύνδεσης σύμφωνα με το άρθρο 12 της συμφωνίας σύνδεσεως.Τελική πράξηΟι πληρεξούσιοι της ΕΥΡΩΠΑΪΚΗΣ ΚΟΙΝΟΤΗΤΑΣ, εφεξής αποκαλούμενης "Κοινότητα",αφενός, καιοι πληρεξούσιοι της ΔΗΜΟΚΡΑΤΙΑΣ ΤΟΥ ΛΙΒΑΝΟΥ, εφεξής αποκαλούμενης "Λίβανος",αφετέρου,συνελθόντες στο Λουξεμβούργο, στις 17 Ιουνίου 2002, για την υπογραφή της ενδιάμεσης συμφωνίας για το εμπόριο και τα συναφή με το εμπόριο θέματα μεταξύ της Ευρωπαϊκής Κοινότητας, αφενός, και της Δημοκρατίας του Λιβάνου, αφετέρου, εφεξής αποκαλούμενης "ενδιάμεση συμφωνία",υιοθέτησαν, κατά την υπογραφή, τα ακόλουθα κείμενα:την ενδιάμεση συμφωνία,τα παραρτήματα 1 και 2, και συγκεκριμένα:>ΘΕΣΗ ΠΙΝΑΚΑ>και τα πρωτόκολλα αριθ. 1 έως 5, και συγκεκριμένα:>ΘΕΣΗ ΠΙΝΑΚΑ>Οι πληρεξούσιοι της Κοινότητας και οι πληρεξούσιοι του Λιβάνου υιοθέτησαν, επίσης, τις ακόλουθες δηλώσεις οι οποίες επισυνάπτονται στην παρούσα τελική πράξη:ΚΟΙΝΕΣ ΔΗΛΩΣΕΙΣΚοινή δήλωση για το άρθρο 9 της ενδιάμεσης συμφωνίας (αα 14)Κοινή δήλωση για το άρθρο 23 της ενδιάμεσης συμφωνίας (αα 27)Κοινή δήλωση για το άρθρο 24 της ενδιάμεσης συμφωνίας (αα 28)Κοινή δήλωση για το άρθρο 27 της ενδιάμεσης συμφωνίας (αα 35)Κοινή δήλωση για το άρθρο 30 της ενδιάμεσης συμφωνίας (αα 38)Κοινή δήλωση για το άρθρο 37 της ενδιάμεσης συμφωνίας (αα 86)ΔΗΛΩΣΕΙΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣΔήλωση της Ευρωπαϊκής Κοινότητας για την ΤουρκίαΔήλωση της Ευρωπαϊκής Κοινότητας για το άρθρο 27 της ενδιάμεσης συμφωνίας (αα 35)Hecho en Luxemburgo, el diecisiete de junio de dos mil dos./Udfærdiget i Luxembourg den syttende juni to tusind og to./Geschehen zu Luxemburg am siebzehnten Juni zweitausendzwei./Έγινε στο Λουξεμβούργο, στις δέκα εφτά Ιουνίου δύο χιλιάδες δύο./Done at Luxembourg, on the seventeenth day of June in the year two thousand and two./Fait à Luxembourg, le dix-sept juin deux mille deux./Fatto a Lussemburgo, addì diciassette giugno duemiladue./Gedaan te Luxemburg, de zeventiende juni tweeduizend en twee./Feito no Luxemburgo, em dezassete de Junho do dois mil e dois./Tehty Luxemburgissa seitsemäntenätoista päivänä kesäkuuta vuonna kaksituhattakaksi./Som skedde i Luxemburg den sjuttonde juni tjugohundratvå./>PIC FILE= "L_2002262EL.018101.TIF">Por la Comunidad Europea/For Det Europæiske Fællesskab/Für die Europäische Gemeinschaft/Για την Ευρωπαϊκή Κοινότητα/For the European Community/Pour la Communauté européenne/Per la Comunità europea/Voor de Europese Gemeenschap/Pela Comunidade Europeia/Euroopan yhteisön puolesta/På Europeiska gemenskapens vägnar>PIC FILE= "L_2002262EL.018102.TIF">>PIC FILE= "L_2002262EL.018103.TIF">>PIC FILE= "L_2002262EL.018104.TIF">>PIC FILE= "L_2002262EL.018105.TIF">ΚΟΙΝΕΣ ΔΗΛΩΣΕΙΣΚοινή δήλωση για το άρθρο 9 της ενδιάμεσης συμφωνίας(αα 14)Αμφότερα τα μέρη συμφωνούν στη διεξαγωγή διαπραγματεύσεων για τη χορήγηση αμοιβαίων παραχωρήσεων στο εμπόριο ψαριών και προϊόντων αλιείας βάσει της αμοιβαιότητας και του αμοιβαίου συμφέροντος, με στόχο την επίτευξη συμφωνίας επί των λεπτομερειών το αργότερο δύο έτη από την υπογραφή της παρούσας συμφωνίας.Κοινή δήλωση για το άρθρο 23 της ενδιάμεσης συμφωνίας(αα 27)Τα μέρη επιβεβαιώνουν την


text: πρόθεσή τους να απαγορεύσουν τις εξαγωγές τοξικών αποβλήτων και η Ευρωπαϊκή Κοινότητα επιβεβαιώνει την πρόθεσή της να συνδράμει τον Λίβανο στην αναζήτηση λύσεων στα προβλήματα που δημιουργούν τα απόβλητα αυτά.Κοινή δήλωση για το άρθρο 24 της ενδιάμεσης συμφωνίας(αα 28)Για να ληφθούν υπόψη οι προθεσμίες που είναι αναγκαίες για την εγκαθίδρυση ζωνών ελεύθερων συναλλαγών μεταξύ του Λιβάνου και των άλλων χωρών της Μεσογείου, η Κοινότητα δεσμεύεται να εξετάσει ευνοϊκά τις αιτήσεις που θα της υποβληθούν σχετικά με την επισπευσμένη εφαρμογή της διαγώνιας σώρευσης με τις χώρες αυτές.Κοινή δήλωση για το άρθρο 27 της ενδιάμεσης συμφωνίας(αα 35)Η εφαρμογή της συνεργασίας που αναφέρεται στο άρθρο 27, παράγραφος 2 εξαρτάται από τη θέση σε ισχύ του λιβανικού νόμου περί ανταγωνισμού και από την ανάληψη καθηκόντων της αρχής που είναι αρμόδια για την εφαρμογή του.Κοινή δήλωση για το άρθρο 30 της ενδιάμεσης συμφωνίας(αα 38)Για τον σκοπό της παρούσας συμφωνίας, τα μέρη συμφωνούν ότι η πνευματική, βιομηχανική και εμπορική ιδιοκτησία περιλαμβάνει, ιδίως, τα δικαιώματα δημιουργού, συμπεριλαμβανομένων των δικαιωμάτων δημιουργού προγραμμάτων για υπολογιστές, και τα συγγενή δικαιώματα, τα δικαιώματα σχετικά με τις βάσεις δεδομένων, τα διπλώματα ευρεσιτεχνίας, τα βιομηχανικά σχέδια, τις γεωγραφικές ενδείξεις, συμπεριλαμβανομένης της ονομασίας καταγωγής, τα εμπορικά σήματα και σήματα παροχής υπηρεσιών, τις διατάξεις (τοπογραφίες) ολοκληρωμένων κυκλωμάτων καθώς και την προστασία κατά του αθέμιτου ανταγωνισμού σύμφωνα με το άρθρο 10α της σύμβασης των Παρισίων για την προστασία της βιομηχανικής ιδιοκτησίας και την προστασία των εμπιστευτικών πληροφοριών σε θέματα τεχνογνωσίας.Οι διατάξεις του άρθρου 30 δεν ερμηνεύονται με τρόπο που να υποχρεώνει οποιοδήποτε από τα μέρη να προσχωρεί σε διεθνείς συμβάσεις άλλες από αυτές που αναφέρονται στο παράρτημα 2.Η Κοινότητα παρέχει τεχνική βοήθεια στη Δημοκρατία του Λιβάνου για τις προσπάθειές της να συμμορφωθεί προς τις υποχρεώσεις της που απορρέουν από το άρθρο 30.Κοινή δήλωση για το άρθρο 37 της ενδιάμεσης συμφωνίας(αα 86)α) Για την ορθή ερμηνεία και πρακτική εφαρμογή της παρούσας συμφωνίας, τα μέρη συμφωνούν ότι ο όρος "έκτακτη ειδική ανάγκη" του άρθρου 37 καλύπτει περιπτώσεις σημαντικής παραβίασης της συμφωνίας από ένα από τα μέρη. Ως σημαντική παραβίαση της συμφωνίας νοείται:- η καταγγελία της συμφωνίας που δεν προβλέπεται από τους γενικούς κανόνες του διεθνούς δικαίου,- η παραβίαση ουσιώδους στοιχείου της συμφωνίας, κυρίως του άρθρου 1.β) Τα μέρη συμφωνούν ότι ως "κατάλληλα μέτρα" που αναφέρονται στο άρθρο 37 νοούνται τα μέτρα που λαμβάνονται σύμφωνα με το διεθνές δίκαιο. Εάν ένα μέρος λάβει μέτρο σε έκτακτη ειδική ανάγκη, όπως προβλέπεται στο άρθρο 37, το άλλο μέρος δύναται να προσφεύγει στη διαδικασία διευθέτησης διαφορών.ΔΗΛΩΣΕΙΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣΔήλωση της Ευρωπαϊκής Κοινότητας για την ΤουρκίαΗ Κοινότητα υπενθυμίζει ότι, σύμφωνα με την τελωνειακή ένωση που ισχύει μεταξύ της Κοινότητας και της Τουρκίας, η χώρα αυτή έχει την υποχρέωση, όσον αφορά χώρες που δεν είναι μέλη της Κοινότητας, να ευθυγραμμίζεται με το κοινό δασμολόγιο και, προοδευτικά με το τελωνειακό προτιμησιακό καθεστώς της Κοινότητας, λαμβάνοντας τα αναγκαία μέτρα και διαπραγματευόμενη συμφωνίες σε αμοιβαία ευνοϊκή βάση με τις εκάστοτε χώρες. Κατά συνέπεια, η Κοινότητα καλεί τον Λίβανο να αρχίσει διαπραγματεύσεις με την Τουρκία, το συντομότερο δυνατό.Δήλωση της Ευρωπαϊκής Κοινότητας για το άρθρο 27 της ενδιάμεσης συμφωνίας(αα


text:
 5.5.2015
 EL
 Επίσημη Εφημερίδα της Ευρωπαϊκής Ένωσης
 L 114/19
 ΑΠΌΦΑΣΗ αριθ. 1/2015 ΤΗΣ ΤΕΛΩΝΕΙΑΚΉΣ ΥΠΟΕΠΙΤΡΟΠΉΣ ΕΕ–ΓΕΩΡΓΊΑΣ
 της 18ης Μαρτίου 2015
 για τη θέσπιση του εσωτερικού κανονισμού της [2015/718]
 Η ΤΕΛΩΝΕΙΑΚΗ ΥΠΟΕΠΙΤΡΟΠΗ ΕΕ–ΓΕΩΡΓΙΑΣ,
 Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου (1), («η συμφωνία»), και ιδίως το άρθρο 74,
 Εκτιμώντας τα ακόλουθα:
 (1)
 Σύμφωνα με το άρθρο 431 της συμφωνίας, ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.
 (2)
 Σύμφωνα με το άρθρο 74 της συμφωνίας, η τελωνειακή υποεπιτροπή παρακολουθεί την εφαρμογή και τη διαχείριση των διατάξεων του κεφαλαίου 5 (Διευκόλυνση των τελωνειακών διαδικασιών και του εμπορίου) του τίτλου IV (Εμπόριο και συναφή με το εμπόριο θέματα) της συμφωνίας.
 (3)
 Σύμφωνα με το άρθρο 74 παράγραφος 3 στοιχείο ε) της συμφωνίας, η τελωνειακή υποεπιτροπή θεσπίζει τον εσωτερικό κανονισμό της,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Εγκρίνεται ο εσωτερικός κανονισμός της τελωνειακής υποεπιτροπής, όπως παρατίθεται στο παράρτημα.
 Άρθρο 2
 Η παρούσα απόφαση αρχίζει να ισχύει την ημερομηνία της έκδοσής της.
 Τιφλίδα, 18 Μαρτίου 2015.
 Για την τελωνειακή υποεπιτροπή
 Ο Πρόεδρος
 S. URIDIA
 Γραμματείς
 M. KHVEDELIDZE
 K. MYNAR
 (1) ΕΕ L 261 της 30.8.2014, σ. 4.
 ΠΑΡΑΡΤΗΜΑ
 ΕΣΩΤΕΡΙΚΟΣ ΚΑΝΟΝΙΣΜΟΣ ΤΗΣ ΤΕΛΩΝΕΙΑΚΗΣ ΥΠΟΕΠΙΤΡΟΠΗΣ ΕΕ–ΓΕΩΡΓΙΑΣ
 Άρθρο 1
 Γενικές διατάξεις
 1. Η τελωνειακή υποεπιτροπή που συγκροτήθηκε σύμφωνα με το άρθρο 74 παράγραφος 1 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Γεωργίας, αφετέρου, («η συμφωνία») ασκεί τα καθήκοντά της όπως προβλέπεται στο άρθρο 74 παράγραφοι 2 και 3 της συμφωνίας.
 2. Η τελωνειακή υποεπιτροπή απαρτίζεται από εκπροσώπους της Ευρωπαϊκής Επιτροπής και της Γεωργίας, που είναι αρμόδιοι για τελωνειακά και συναφή θέματα.
 3. Ένας εκπρόσωπος της Ευρωπαϊκής Επιτροπής ή της Γεωργίας που είναι αρμόδιος για τελωνειακά και συναφή θέματα εκτελεί χρέη προέδρου σύμφωνα με το άρθρο 2.
 4. Τα μέρη στο πλαίσιο του παρόντος εσωτερικού κανονισμού ορίζονται σύμφωνα με τα προβλεπόμενα στο άρθρο 428 της συμφωνίας.
 Άρθρο 2
 Προεδρία
 Η προεδρία της τελωνειακής υποεπιτροπής ασκείται εκ περιτροπής από τα μέρη για περίοδο 12 μηνών. Η πρώτη περίοδος αρχίζει την ημερομηνία της πρώτης συνεδρίασης του συμβουλίου σύνδεσης και λήγει στις 31 Δεκεμβρίου του ιδίου έτους.
 Άρθρο 3
 Συνεδριάσεις
 1. Εκτός εάν συμφωνηθεί διαφορετικά από τα μέρη, η τελωνειακή υποεπιτροπή συνεδριάζει μία φορά ετησίως ή ύστερα από αίτηση οποιουδήποτε μέρους.
 2. Κάθε συνεδρίαση της τελωνειακής υποεπιτροπής συγκαλείται από τον πρόεδρο σε τόπο και σε χρόνο που συμφωνούν τα μέρη. Η ανακοίνωση για τη σύγκληση της συνεδρίασης εκδίδεται από τον πρόεδρο της τελωνειακής υποεπιτροπής το αργότερο 28 ημερολογιακές ημέρες πριν από την έναρξη της συνεδρίασης, εκτός αν τα μέρη συμφωνήσουν διαφορετικά.
 3. Οι συνεδριάσεις της τελωνειακής υποεπιτροπής μπορούν να γίνονται με οποιοδήποτε συμφωνημένο τεχνολογικό μέσο, όπως εικονοδιάσκεψη ή ηχοδιάσκεψη.
 4. Η τελωνειακή υποεπιτροπή μπορεί επίσης να εξετάζει θέματα και εκτός συνεδρίασης, δι' αλληλογραφίας.
 Άρθρο 4
 Αντιπροσωπείες
 Πριν από κάθε συνεδρίαση, τα μέρη ενημερώνονται μέσω της γραμματείας της τελωνειακής υποεπιτροπής για την προβλεπόμενη σύνθεση των αντιπροσωπειών που


text:
θα συμμετάσχουν στη συνεδρίαση και από τις δύο πλευρές.
 Άρθρο 5
 Γραμματεία
 1. Ένας μόνιμος υπάλληλος της Ευρωπαϊκής Επιτροπής και ένας δημόσιος υπάλληλος της Γεωργίας, που είναι αρμόδιοι για τελωνειακά και συναφή θέματα, εκτελούν από κοινού χρέη γραμματέων της τελωνειακής υποεπιτροπής και εκτελούν καθήκοντα γραμματείας από κοινού, σε πνεύμα αμοιβαίας εμπιστοσύνης και συνεργασίας.
 2. Η γραμματεία της επιτροπής σύνδεσης στη σύνθεσή της για τα εμπορικά θέματα, όπως ορίζεται στο άρθρο 408 παράγραφος 4 της συμφωνίας («επιτροπή σύνδεσης στη σύνθεσή της για τα εμπορικά θέματα»), ενημερώνεται σχετικά με τυχόν αποφάσεις, γνωμοδοτήσεις, συστάσεις, εκθέσεις και άλλες συμφωνηθείσες δράσεις της τελωνειακής υποεπιτροπής.
 Άρθρο 6
 Αλληλογραφία
 1. Η αλληλογραφία που απευθύνεται στην τελωνειακή υποεπιτροπή διαβιβάζεται στον γραμματέα οποιουδήποτε από τα μέρη, ο οποίος με τη σειρά του ενημερώνει τον έτερο γραμματέα.
 2. Η γραμματεία της τελωνειακής υποεπιτροπής διασφαλίζει ότι η αλληλογραφία που απευθύνεται στην τελωνειακή υποεπιτροπή διαβιβάζεται στον πρόεδρό της και, όταν κρίνεται σκόπιμο, διανέμεται υπό μορφή εγγράφων, όπως αναφέρεται στο άρθρο 7.
 3. Η αλληλογραφία του προέδρου αποστέλλεται από τη γραμματεία στα μέρη εκ μέρους του προέδρου. Η εν λόγω αλληλογραφία διανέμεται, κατά περίπτωση, σύμφωνα με τα προβλεπόμενα στο άρθρο 7.
 Άρθρο 7
 Έγγραφα
 1. Τα έγγραφα διαβιβάζονται μέσω των γραμματέων της τελωνειακής υποεπιτροπής.
 2. Κάθε μέρος διαβιβάζει τα έγγραφά του στον γραμματέα του. Ο γραμματέας διαβιβάζει τα εν λόγω έγγραφα στον γραμματέα του άλλου μέρους.
 3. Ο γραμματέας της Ένωσης διανέμει τα έγγραφα στους αρμόδιους εκπροσώπους της Ένωσης και κοινοποιεί συστηματικά στον γραμματέα της Γεωργίας την αλληλογραφία αυτή. Ο γραμματέας της Ένωσης διαβιβάζει αντίγραφο των τελικών εγγράφων στους γραμματείς της επιτροπής σύνδεσης στη σύνθεσή της για τα εμπορικά θέματα.
 4. Ο γραμματέας της Γεωργίας διανέμει τα έγγραφα στους αρμόδιους εκπροσώπους της Γεωργίας και κοινοποιεί συστηματικά στον γραμματέα της Ένωσης την αλληλογραφία αυτή. Ο γραμματέας της Γεωργίας διαβιβάζει αντίγραφο των τελικών εγγράφων στους γραμματείς της επιτροπής σύνδεσης στη σύνθεσή της για τα εμπορικά θέματα.
 Άρθρο 8
 Εμπιστευτικότητα
 Οι συνεδριάσεις της τελωνειακής υποεπιτροπής δεν είναι δημόσιες, εκτός εάν αποφασιστεί διαφορετικά από τα μέρη. Αν ένα μέρος υποβάλει στην τελωνειακή υποεπιτροπή πληροφορίες που έχουν χαρακτηριστεί εμπιστευτικές, το άλλο μέρος χειρίζεται τις πληροφορίες αυτές ως τέτοιες.
 Άρθρο 9
 Ημερήσια διάταξη των συνεδριάσεων
 1. Η γραμματεία της τελωνειακής υποεπιτροπής καταρτίζει προσωρινή ημερήσια διάταξη για κάθε συνεδρίαση, με βάση τις προτάσεις των μερών. Η προσωρινή ημερήσια διάταξη περιλαμβάνει θέματα για τα οποία η γραμματεία έλαβε αίτημα εγγραφής στην ημερήσια διάταξη από ένα μέρος, συνοδευόμενο από τα σχετικά έγγραφα, το αργότερο 21 ημερολογιακές ημέρες πριν από την ημερομηνία της συνεδρίασης.
 2. Η προσωρινή ημερήσια διάταξη και τα σχετικά έγγραφα διαβιβάζονται κατά τα οριζόμενα στο άρθρο 7 το αργότερο 15 ημερολογιακές ημέρες πριν από την έναρξη της συνεδρίασης.
 3. Η ημερήσια διάταξη εγκρίνεται από την τελωνειακή υποεπιτροπή στην αρχή κάθε συνεδρίασης. Αν συμφωνήσουν τα μέρη, μπορούν να εγγραφούν στην ημερήσια διάταξη και άλλα θέματα πέραν αυτών που εμφανίζονται στην προσωρινή ημερήσια διάταξη.
 4. Ο πρόεδρος της τελωνειακής υποεπιτροπής δύναται, κατόπιν συμφωνίας του έτερου μέρους, να προσκαλεί εκπροσώπους άλλων φορέων των μερών ή ανεξάρτητους εμπειρογνώμονες, σε έναν θεματικό τομέα, σε βάση


text:
ad hoc, να παραστούν στις συνεδριάσεις της προκειμένου να παράσχουν πληροφορίες σχετικά με ειδικά θέματα. Τα μέρη μεριμνούν ώστε οι εν λόγω παρατηρητές ή εμπειρογνώμονες να τηρούν τυχόν απαιτήσεις εμπιστευτικότητας.
 5. Ο πρόεδρος της τελωνειακής υποεπιτροπής δύναται, κατόπιν διαβούλευσης με τα μέρη, να συντομεύει τις προθεσμίες που καθορίζονται στις παραγράφους 1 και 2, για να λαμβάνονται υπόψη ειδικές περιστάσεις.
 Άρθρο 10
 Πρακτικά και επιχειρησιακά συμπεράσματα
 1. Σχέδιο πρακτικών κάθε συνεδρίασης, συμπεριλαμβανομένων των επιχειρησιακών συμπερασμάτων, συντάσσεται από το γραμματέα της τελωνειακής υποεπιτροπής του μέρους που ασκεί την προεδρία της τελωνειακής υποεπιτροπής.
 2. Το σχέδιο πρακτικών, συμπεριλαμβανομένων των επιχειρησιακών συμπερασμάτων, υποβάλλεται στην τελωνειακή υποεπιτροπή για έγκριση. Το σχέδιο πρακτικών εγκρίνεται εντός 28 ημερολογιακών ημερών μετά από κάθε συνεδρίαση της τελωνειακής υποεπιτροπής. Αντίγραφο αποστέλλεται σε όλους τους αποδέκτες που αναφέρονται στο άρθρο 7.
 Άρθρο 11
 Αποφάσεις και συστάσεις
 1. Η τελωνειακή υποεπιτροπή έχει την εξουσία να θεσπίζει πρακτικές ρυθμίσεις, μέτρα, αποφάσεις και συστάσεις, όπως προβλέπεται στο άρθρο 74 της συμφωνίας. Οι εν λόγω πρακτικές ρυθμίσεις, μέτρα, αποφάσεις και συστάσεις θεσπίζονται κατόπιν συμφωνίας μεταξύ των μερών, μετά την ολοκλήρωση των αντίστοιχων εσωτερικών διαδικασιών για τη θέσπισή τους. Οι αποφάσεις είναι δεσμευτικές για τα μέρη, τα οποία λαμβάνουν τα αναγκαία μέτρα για την εκτέλεσή τους.
 2. Κάθε απόφαση ή σύσταση υπογράφεται από τον πρόεδρο της τελωνειακής υποεπιτροπής και επικυρώνεται από τους γραμματείς της τελωνειακής υποεπιτροπής. Με την επιφύλαξη της παραγράφου 3, ο πρόεδρος υπογράφει τα εν λόγω έγγραφα κατά τη διάρκεια της συνεδρίασης κατά την οποία εγκρίνεται η σχετική απόφαση ή σύσταση.
 3. Η τελωνειακή υποεπιτροπή μπορεί να λαμβάνει αποφάσεις και να διατυπώνει συστάσεις με γραπτή διαδικασία, μετά την ολοκλήρωση των αντίστοιχων εσωτερικών διαδικασιών, εφόσον συμφωνούν τα μέρη. Η γραπτή διαδικασία συνίσταται σε ανταλλαγή υπομνημάτων μεταξύ των γραμματέων, οι οποίοι ενεργούν σε συμφωνία με τα μέρη. Προς τον σκοπό αυτό, το κείμενο της πρότασης διανέμεται σύμφωνα με το άρθρο 7 και ορίζεται προθεσμία όχι μικρότερη των 21 ημερολογιακών ημερών, εντός της οποίας πρέπει να γνωστοποιηθούν τυχόν επιφυλάξεις ή τροποποιήσεις. Ο πρόεδρος δύναται, κατόπιν διαβούλευσης με τα μέρη, να συντομεύει την εν λόγω προθεσμία για να λαμβάνονται υπόψη ειδικές περιστάσεις. Αφού συμφωνηθεί το κείμενο, η απόφαση ή η σύσταση υπογράφονται από τον πρόεδρο και επικυρώνονται από τους γραμματείς.
 4. Οι πράξεις της τελωνειακής υποεπιτροπής φέρουν τον τίτλο «απόφαση» ή «σύσταση» αντίστοιχα. Κάθε απόφαση αρχίζει να ισχύει την ημερομηνία της έκδοσής της, εκτός αν προβλέπεται διαφορετικά στην απόφαση.
 5. Οι αποφάσεις και οι συστάσεις διαβιβάζονται στα μέρη.
 6. Κάθε μέρος μπορεί να αποφασίσει τη δημοσίευση των αποφάσεων και των συστάσεων της τελωνειακής υποεπιτροπής στην επίσημη εφημερίδα του.
 Άρθρο 12
 Εκθέσεις
 Η τελωνειακή υποεπιτροπή υποβάλλει εκθέσεις στην επιτροπή σύνδεσης στη σύνθεσή της για τα εμπορικά θέματα σε κάθε τακτική ετήσια συνεδρίαση της επιτροπής σύνδεσης στη σύνθεσή της για τα εμπορικά θέματα.
 Άρθρο 13
 Γλώσσες
 1. Οι γλώσσες εργασίας της τελωνειακής υποεπιτροπής είναι η αγγλική και η γεωργιανή.
 2. Κατά τη διάρκεια των εργασιών της η τελωνειακή υποεπιτροπή χρησιμοποιεί τεκμηρίωση που έχει συνταχθεί σε αυτές τις γλώσσες, εκτός αν αποφασιστεί διαφορετικά.
 Άρθρο 14
 Δαπάνες
 1. Κάθε μέρος αναλαμβάνει τυχόν


text:
δαπάνες τις οποίες συνεπάγεται η συμμετοχή του στις συνεδριάσεις της τελωνειακής υποεπιτροπής, τόσο όσον αφορά τα έξοδα προσωπικού, ταξιδιού και διαμονής, όσο και τα έξοδα ταχυδρομείου και τηλεπικοινωνιών.
 2. Τις δαπάνες για τη διοργάνωση των συνεδριάσεων και την αναπαραγωγή εγγράφων αναλαμβάνει το συμβαλλόμενο μέρος που φιλοξενεί τη συνεδρίαση.
 3. Οι δαπάνες για τη διερμηνεία κατά τη διάρκεια των συνεδριάσεων και τη μετάφραση των εγγράφων από και προς την αγγλική και τη γεωργιανή γλώσσα, όπως αναφέρεται στο άρθρο 13 παράγραφος 1, αναλαμβάνονται από το μέρος που φιλοξενεί τη συνεδρίαση.
 Η διερμηνεία και η μετάφραση από και προς άλλες γλώσσες καλύπτονται άμεσα από το αιτούν μέρος.
 Άρθρο 15
 Τροποποίηση του εσωτερικού κανονισμού
 Ο παρών εσωτερικός κανονισμός μπορεί να τροποποιείται με απόφαση της τελωνειακής υποεπιτροπής σύμφωνα με το άρθρο 74 παράγραφος 3 στοιχείο ε) της συμφωνίας.


text:
 30.11.2006
 EL
 Επίσημη Εφημερίδα της Ευρωπαϊκής Ένωσης
 L 333/42
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 118/2006
 της 22ας Σεπτεμβρίου 2006
 για την τροποποίηση του παραρτήματος VI (Κοινωνικές ασφαλίσεις) της συμφωνίας για τον ΕΟΧ
 Η ΜΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία» και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα VI της συμφωνίας τροποποιήθηκε με την απόφαση της Μικτής Επιτροπής του ΕΟΧ αριθ. 85/2006, της 7ης Ιουλίου 2006 (1).
 (2)
 Η απόφαση της Διοικητικής Επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 202, της 17ης Μαρτίου 2005, σχετικά με τα υποδείγματα των εντύπων, των αναγκαίων για την εφαρμογή των κανονισμών (EΟΚ) αριθ. 1408/71 και (EΟΚ) αριθ. 574/72 του Συμβουλίου (E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 και E 127) (2) πρέπει να ενσωματωθεί στη συμφωνία.
 (3)
 Οι αποφάσεις της Διοικητικής Επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 153, 164, 166, 168, 179, 185 και 186, οι οποίες επί του παρόντος έχουν ενσωματωθεί στη συμφωνία, αντικαθίστανται από την απόφαση αριθ. 202,
 ΑΠΟΦΑΣΙΖΕΙ:
 Άρθρο 1
 Το παράρτημα VI της συμφωνίας τροποποιείται ως εξής:
 1.
 Τα κείμενα των σημείων 3.39 (απόφαση αριθ. 153), 3.48 (απόφαση αριθ. 164) και 3.62 (απόφαση αριθ. 186) διαγράφονται.
 2.
 Μετά το σημείο 3.77 (απόφαση αριθ. 201), παρεμβάλλεται το ακολουθο σημείο:
 «3.78.
 32006 D 0203: Απόφαση της Διοικητικής Επιτροπής των Ευρωπαϊκών Κοινοτήτων για την κοινωνική ασφάλιση των διακινούμενων εργαζομένων αριθ. 202, της 17ης Μαρτίου 2005, σχετικά με τα υποδείγματα των εντύπων, των αναγκαίων για την εφαρμογή των κανονισμών (EΟΚ) αριθ. 1408/71 και (EΟΚ) αριθ. 574/72 του Συμβουλίου E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 και E 127) (ΕΕ L 77 της 15.3.2006, σ. 1).»
 Άρθρο 2
 Τα κείμενα της απόφασης αριθ. 202 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 23 Σεπτεμβρίου 2006, υπό την προϋπόθεση ότι έχουν πραγματοποιηθεί προς τη Μικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 22 Σεπτεμβρίου 2006.
 Για τη Μικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 289 της 19.10.2006, σ. 19.
 (2) ΕΕ L 77 της 15.3.2006, σ. 1.
 (3) Δεν έχουν αναφερθεί συνταγματικές απαιτήσεις.


text:
 7.2.2019
 EL
 Επίσημη Εφημερίδα της Ευρωπαϊκής Ένωσης
 L 36/12
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
 αριθ. 75/2017
 της 5ης Μαΐου 2017
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας ΕΟΧ [2019/187]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ») και ιδίως το άρθρο 98,
 Εκτιμώντας τα ακόλουθα:
 (1)
 Ο εκτελεστικός κανονισμός (ΕΕ) 2016/2150 της Επιτροπής, της 7ης Δεκεμβρίου 2016, σχετικά με τη χορήγηση άδειας στα παρασκευάσματα των Lactobacillus plantarum DSM 29025 και Lactobacillus plantarum NCIMB 42150 ως πρόσθετων υλών ζωοτροφών για όλα τα ζωικά είδη (1) πρέπει να ενσωματωθεί στη συμφωνία για τον ΕΟΧ.
 (2)
 Ο εκτελεστικός κανονισμός (ΕΕ) 2016/2260 της Επιτροπής, της 15ης Δεκεμβρίου 2016, για την τροποποίηση των κανονισμών (ΕΚ) αριθ. 226/2007, (ΕΚ) αριθ. 1293/2008, (ΕΚ) αριθ. 910/2009, (ΕΚ) αριθ. 911/2009, (EE) αριθ. 1120/2010, (ΕΕ) αριθ. 212/2011 και των εκτελεστικών κανονισμών (ΕΕ) αριθ. 95/2013 και (ΕΕ) αριθ. 413/2013 όσον αφορά το όνομα του κατόχου της άδειας των Pediococcus acidilactici CNCM MA 18/5M και Saccharomyces cerevisiae CNCM I-1077 (2) πρέπει να ενσωματωθεί στη συμφωνία για τον ΕΟΧ.
 (3)
 Ο εκτελεστικός κανονισμός (EE) 2016/2261 της Επιτροπής, της 15ης Δεκεμβρίου 2016, σχετικά με τη χορήγηση άδειας για τη χρήση του οξειδίου του χαλκού (I) ως πρόσθετης ύλης ζωοτροφών για όλα τα ζωικά είδη (3) πρέπει να ενσωματωθεί στη συμφωνία για τον ΕΟΧ.
 (4)
 Η παρούσα απόφαση αφορά τη νομοθεσία σχετικά με τις ζωοτροφές. Η εν λόγω νομοθεσία δεν εφαρμόζεται στο Λιχτενστάιν, ενόσω η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας για τον ΕΟΧ. Ως εκ τούτου, η παρούσα απόφαση δεν εφαρμόζεται στο Λιχτενστάιν.
 (5)
 Το παράρτημα I της συμφωνίας για τον ΕΟΧ πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο II του παραρτήματος I της συμφωνίας για τον ΕΟΧ τροποποιείται ως εξής:
 1.
 Στο σημείο 1πι [κανονισμός (ΕΚ) αριθ. 226/2007 της Επιτροπής] και στο σημείο 1ρμα [κανονισμός (ΕΚ) αριθ. 1293/2008 της Επιτροπής] προστίθεται η ακόλουθη περίπτωση:
 «—
 32016 R 2260: Εκτελεστικός κανονισμός (ΕΕ) 2016/2260 της Επιτροπής της 15ης Δεκεμβρίου 2016 (ΕΕ L 342 της 16.12.2016, σ. 14).»
 2.
 Στα σημεία 1ρμστ [κανονισμός (ΕΚ) αριθ. 910/2009 της Επιτροπής], 1ρμζ [κανονισμός (ΕΚ) αριθ. 911/2009 της Επιτροπής], 2ιθ [κανονισμός (ΕΕ) αριθ. 1120/2010 της Επιτροπής], 2κγ [κανονισμός (ΕΕ) αριθ. 212/2011 της Επιτροπής], 75 [εκτελεστικός κανονισμός (ΕΕ) αριθ. 95/2013 της Επιτροπής] και 83 [εκτελεστικός κανονισμός (ΕΕ) αριθ. 413/2013 της Επιτροπής] προστίθενται τα εξής:
 «, όπως τροποποιήθηκε με:
 —
 32016 R 2260: Εκτελεστικός κανονισμός (ΕΕ) 2016/2260 της Επιτροπής της 15ης Δεκεμβρίου 2016 (ΕΕ L 342 της 16.12.2016, σ. 14).»
 3.
 Μετά το σημείο 178 (Εκτελεστικός κανονισμός (ΕΕ) 2016/2023 της Επιτροπής) παρεμβάλλονται τα ακόλουθα σημεία:
 «179.
 32016 R 2150: Εκτελεστικός κανονισμός (ΕΕ) 2016/2150 της Επιτροπής, της 7ης Δεκεμβρίου 2016, σχετικά με τη χορήγηση άδειας στα παρασκευάσματα των Lactobacillus plantarum DSM 29025 και Lactobacillus plantarum NCIMB 42150 ως πρόσθετων υλών ζωοτροφών για όλα τα


text:
ζωικά είδη (ΕΕ L 333 της 8.12.2016, σ. 44).
 180.
 32016 R 2261: Εκτελεστικός κανονισμός (ΕΕ) 2016/2261 της Επιτροπής, της 15ης Δεκεμβρίου 2016, σχετικά με τη χορήγηση άδειας για τη χρήση του οξειδίου του χαλκού (I) ως πρόσθετης ύλης ζωοτροφών για όλα τα ζωικά είδη (ΕΕ L 342 της 16.12.2016, σ. 18).»
 Άρθρο 2
 Τα κείμενα των εκτελεστικών κανονισμών (ΕΕ) 2016/2150, (ΕΕ) 2016/2260 και (ΕΕ) 2016/2261 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 6 Μαΐου 2017, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*1).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 5 Μαΐου 2017.
 Για τη Μεικτή Επιτροπή του ΕΟΧ
 Ο Πρόεδρος
 Claude MAERTEN
 (1) ΕΕ L 333 της 8.12.2016, σ. 44.
 (2) ΕΕ L 342 της 16.12.2016, σ. 14.
 (3) ΕΕ L 342 της 16.12.2016, σ. 18.
 (*1) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21997A0618(06)
 Ανταλλαγή επιστολών η οποία καταγράφει τη διευθέτηση επί των αρχών της διεθνούς συνεργασίας για τις δραστηριότητες έρευνας και ανάπτυξης στον τομέα των «ευφυών συστημάτων βιομηχανικής παραγωγής», μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, της Ιαπωνίας, της Αυστραλίας, του Καναδά και των χωρών της ΕΖΕΣ Νορβηγίας και Ελβετίας (Ελβετία) - Παράρτημα: Όροι αναφοράς για ένα πρόγραμμα διεθνούς συνεργασίας στην προηγμένη παραγωγή
 Επίσημη Εφημερίδα αριθ. L 161 της 18/06/1997 σ. 0041 - 0045
 ΑΝΤΑΛΛΑΓΗ ΕΠΙΣΤΟΛΩΝ η οποία καταγράφει τη διευθέτηση επί των αρχών της διεθνούς συνεργασίας για τις δραστηριότητες έρευνας και ανάπτυξης στον τομέα των «ευφυών συστημάτων βιομηχανικής παραγωγής», μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, της Ιαπωνίας, της Αυστραλίας, του Καναδά και των χωρών της ΕΖΕΣ Νορβηγίας και ΕλβετίαςΑ. Επιστολή της ΚοινότηταςΒρυξέλλες, 19 Μαρτίου 1997.Κύριε,Αναφέρομαι στις συζητήσεις που έγιναν σχετικά με τη διεθνή συνεργασία και την έρευνα και ανάπτυξη στον τομέα των ευφυών συστημάτων βιομηχανικής παραγωγής (ΕΣΒΠ) (Intelligent Manufacturing Systems - IMS) μεταξύ των συμμετεχόντων, ήτοι της Ευρωπαϊκής Κοινότητας και των Ηνωμένων Πολιτειών της Αμερικής, της Ιαπωνίας, της Αυστραλίας, του Καναδά και των χωρών της ΕΖΕΣ Νορβηγίας και Ελβετίας.Ο σκοπός της παρούσας επιστολής είναι να καταγράψει την διευθέτηση που επιτεύχθηκε επί των αρχών συνεργασίας στα ΕΣΒΠ (IMS). Η επιστολή συμπληρώνει τους όρους αναφοράς (ΟρΑ) που συντάχθηκαν από τη διεθνή διευθύνουσα επιτροπή (International Steering Committee) κατά τη λήξη της μελέτης εφικτότητας σχετικά με τα ΕΣΒΠ (IMS) το 1994 και τροποποιεί το άρθρο VIII και το άρθρο 1.13 του προσαρτήματος 2 των ΟρΑ, όπως αναφέρονται παρακάτω. Οι όροι αναφοράς και τα προσαρτήματά τους, προσαρτώνται στην παρούσα επιστολή.1. ΣτόχοςΟι συμμετέχοντες θα ενθαρρύνουν και θα διευκολύνουν τη συνεργασία μεταξύ φορέων εγκατεστημένων εντός των εδαφών τους (εντός των εδαφών των κρατών μελών της στην περίπτωση της Ευρωπαϊκής Κοινότητας) στον τομέα των ευφυών συστημάτων βιομηχανικής παραγωγής. Η συνεργασία αυτή θα πρέπει να εξασφαλίζει ισορροπία ωφελειών και συμβολών, να παρουσιάζει γενικά ενδιαφέρον και πρέπει να βασίζεται στην αρχή του αμοιβαίου συμφέροντος και κατανόησης.2. Τεχνικά θέματα για τη συνεργασία ΕΣΒΠ (IMS)Η συνεργασία θα καλύπτει αρχικά τα πέντε ακόλουθα τεχνικά θέματα:α) ζητήματα συνολικού κύκλου ζωής των προϊόντων 7β) θέματα παραγωγικής διαδικασίας 7γ) μέσα στρατηγικής/προγραμματισμού/σχεδιασμού 7δ) ανθρώπινα/οργανωτικά/κοινωνικά θέματα καιε) πραγματικά/εκτεταμένα επιχειρηματικά θέματα.Εντός του πεδίου των ΕΣΒΠ (IMS) μπορούν να προβλεφθούν και άλλα θέματα 7 εντούτοις, θα έπρεπε να εξασφαλισθεί ότι τα νέα τεχνικά θέματα θα είναι συνεπή με τις κυβερνητικές πολιτικές και τις βιομηχανικές προτεραιότητες των συμμετεχουσών περιφερειών.3. Μορφές και μέσα συνεργασίαςΗ συνεργασία θα συνεπάγεται συμμετοχή σε σχέδια από φορείς, σε συμφωνία με διαδικασίες εγκεκριμένες από κοινού για τη δημιουργία και τη λειτουργία διεθνών κοινοπραξιών και μπορεί να συμπεριλαμβάνει επισκέψεις, κατάρτιση και ανταλλαγές επιστημόνων, μηχανικών και λοιπού κατάλληλου προσωπικού για σκοπούς σχετιζόμενους με την επιτυχή εφαρμογή και ολοκλήρωση των σχεδίων/έργων.4. Διάδοση και χρησιμοποίηση της πληροφορίαςΔικαιώματα πνευματικής ιδιοκτησίας (ΔΠΙ) που απορρέουν από σχέδια επιτελούμενα εντός των ΕΣΒΠ (IMS), θα υπόκεινται στις διατάξεις περί ΔΠΙ των ΕΣΒΠ (IMS), που αναφέρονται στο προσάρτημα 2 των ΟρΑ. Το προσάρτημα αυτό θα τροποποιηθεί στο άρθρο 1.13 για να αντικατοπτρίζει το γεγονός ότι η Αυστρία,


text: η Φινλανδία και η Σουηδία είναι μέλη της Ευρωπαϊκής Ένωσης.5. ΧρηματοδότησηΗ χρηματοδότηση δραστηριοτήτων συνεργασίας θα υπόκειται στη διαθεσιμότητα και στους εφαρμοστέους νόμους και κανονισμούς, πολιτικές και προγράμματα των συμμετεχουσών περιφερειών.Κάθε συμμετέχων θα καλύπτει τη δική του συμμετοχή.Κάθε συμμετέχων θα συμβάλλει (σε χρήμα ή σε είδος) κατά ισότιμο τρόπο στην εκτέλεση των λειτουργιών και στο κόστος της διαπεριφερειακής γραμματείας.6. Εφαρμογή των ΕΣΒΠ (IMS)Εκπρόσωποι των συμμετεχόντων διορισμένοι στη διεθνή διευθύνουσα επιτροπή (ΔΔΕ), θα ενεργούν ως σύνδεσμος μεταξύ της ΔΔΕ και των αντιστοίχων τους δημοσίων διοικήσεων/κυβερνήσεων. Οι εκπρόσωποι των συμμετεχόντων θα παρακολουθούν την εφαρμογή αναφορικά με το σκοπό, τις αρχές και τη δομή του προγράμματος ΕΣΒΠ (IMS) και θα έχουν ένα ρόλο διευκόλυνσης. Επιπρόσθετα, θα έχουν τις ακόλουθες λειτουργίες:- διευκόλυνση της καλής συνεργασίας μεταξύ των περιφερειακών γραμματειών,- ανταλλαγή πληροφοριών ως προς τις τοπικές πρακτικές, νόμους, κανονισμούς, και προγραμμάτων που σχετίζονται με τη συνεργασία,- διευκόλυνση της συμμετοχής των μικρομεσαίων επιχειρήσεων (MME), άμεσα και έμμεσα, στο πρόγραμμα ΕΣΒΠ (IMS). Αυτό θα πρέπει να περιλαμβάνει, ειδικότερα, πρόσβαση σε ηλεκτρονικό μέσο αναζήτησης εταίρου και σε ηλεκτρονικό μητρώο εκδήλωσης ενδιαφέροντος και- υποβολή σε κυβερνήσεις/δημόσιες διοικήσεις για λήψη απόφασης των συστάσεων της ΔΔΕ για την αποδοχή νέων συμμετεχόντων.Οι συμμετέχοντες θα οργανώνουν, θα διευθύνουν ή θα ορίζουν τις αντίστοιχες περιφερειακές τους γραμματείες. Ειδικότερα, οι περιφερειακές γραμματείες θα συμπεριλαμβάνουν τις ακόλουθες δραστηριότητες:- διευκόλυνση της έγκαιρης επιλογής σχεδίων/έργων σε περιφερειακό επίπεδο, σύμφωνα με τους κανόνες και διαδικασίες που ισχύουν στην περιφέρεια του συμμετέχοντος,- παροχή συνδρομής στη διαμόρφωση κοινοπραξίας εντός και διαμέσου των αντιστοίχων περιφερειών και- συνεργασία με τις περιφερειακές ομάδες υποδομής για τη διευκόλυνση των ΕΣΒΠ (IMS).7. ΔιάρκειαΤο πρόγραμμα ΕΣΒΠ (IMS) θα έχει διάρκεια δέκα έτη, όπου κάθε συμμετέχων θα έχει το δικαίωμα να αποσυρθεί οιαδήποτε στιγμή κατόπιν δωδεκάμηνης προειδοποίησης. Οι συμμετέχοντες θα επανεξετάσουν τις αρχές της συνεργασίας τους, πέντε έτη μετά την έναρξη του προγράμματος, ώστε να δουν κατά πόσο θα πρέπει να συνεχίσουν, να τροποποιήσουν ή να τερματίσουν τη διαδικασία. Αυτό αντικαθιστά το άρθρο VIII των ΟρΑ.8. Εφαρμογή των ΕΣΒΠ (IMS) στην ΕυρώπηΗ Ευρωπαϊκή Κοινότητα και η Ελβετία και η Νορβηγία επιφυλάσσονται του δικαιώματος να ενεργούν μαζί ως ενιαία ευρωπαϊκή περιφέρεια, να εκπροσωπούνται από συνδυασμένη αντιπροσωπεία στη διεθνή διευθύνουσα επιτροπή και να υποστηρίζονται από μια ενιαία γραμματεία ευρωπαϊκών ΕΣΒΠ (IMS).Η Επιτροπή των Ευρωπαϊκών Κοινοτήτων φυσικά θα παρέχει την αναγκαία υποστήριξη για την περιφερειακή της γραμματεία.Η παρούσα επιστολή, μαζί με την επικύρωση της από τους συμμετέχοντες συμπληρώνει και τροποποιεί τους ΟρΑ και καταγράφει τη διευθέτηση επί των αρχών συνεργασίας για τα ΕΣΒΠ (IMS). Θα σας παρακαλούσα να μου αποστείλετε εγκαίρως επιβεβαίωση της εν λόγω διευθέτησης.Εξ ονόματος της Ευρωπαϊκής Κοινότητας>ΑΝΑΦΟΡΑ ΣΕ ΓΡΑΦΗΚΟ>Β. Επιστολή της Ελβετικής ΣυνομοσπονδίαςΒέρνη, 9 Απριλίου 1997.Κύριε,Σας γνωρίζω τη λήψη της επιστολής σας με ημερομηνία 19 Μαρτίου 1997, η οποία έχει ως εξής:«Αναφέρομαι στις συζητήσεις που έγιναν σχετικά με τη διεθνή συνεργασία και την έρευνα και ανάπτυξη στον τομέα των ευφυών συστημάτων βιομηχανικής παραγωγής (ΕΣΒΠ) (Intelligent Manufacturing Systems - IMS) μεταξύ των συμμετεχόντων, ήτοι της Ευρωπαϊκής Κοινότητας και των Ηνωμένων Πολιτειών της Αμερικής, της Ιαπωνίας, της Αυστραλίας, του Καναδά και των χωρών της ΕΖΕΣ Νορβηγίας και Ελβετίας.Ο σκοπός της παρούσας


text: επιστολής είναι να καταγράψει τη διευθέτηση που επιτεύχθηκε επί των αρχών συνεργασίας στα ΕΣΒΠ (IMS). Η επιστολή συμπληρώνει τους όρους αναφοράς (ΟρΑ) που συντάχθηκαν από τη διεθνή διευθύνουσα επιτροπή (International Steering Committee) κατά τη λήξη της μελέτης εφικτότητας σχετικά με τα ΕΣΒΠ (IMS) το 1994 και τροποποιεί το άρθρο VIII και το άρθρο 1.13 του προσαρτήματος 2 των ΟρΑ, όπως αναφέρονται παρακάτω. Οι όροι αναφοράς και τα προσαρτήματά τους, προσαρτώνται στην παρούσα επιστολή.1. ΣτόχοςΟι συμμετέχοντες θα ενθαρρύνουν και θα διευκολύνουν τη συνεργασία μεταξύ φορέων εγκατεστημένων εντός των εδαφών τους (εντός των εδαφών των κρατών μελών της στην περίπτωση της Ευρωπαϊκής Κοινότητας) στον τομέα των ευφυών συστημάτων βιομηχανικής παραγωγής. Η συνεργασία αυτή πρέπει να εξασφαλίζει ισορροπία ωφελειών και συμβολών, να παρουσιάζει γενικά ενδιαφέρον και πρέπει να βασίζεται στην αρχή του αμοιβαίου συμφέροντος και κατανόησης.2. Τεχνικά θέματα για τη συνεργασία ΕΣΒΠ (IMS)Η συνεργασία θα καλύπτει αρχικά τα πέντε ακόλουθα τεχνικά θέματα:α) ζητήματα συνολικού κύκλου ζωής των προϊόντων 7β) θέματα παραγωγικής διαδικασίας 7γ) μέσα στρατηγικής/προγραμματισμού/σχεδιασμού 7δ) ανθρώπινα/οργανωτικά/κοινωνικά θέματα καιε) πραγματικά/εκτεταμένα επιχειρηματικά θέματα.Εντός του πεδίου των ΕΣΒΠ (IMS) μπορούν να προβλεφθούν και άλλα θέματα 7 εντούτοις, θα έπρεπε να εξασφαλισθεί ότι τα νέα τεχνικά θέματα θα είναι συνεπή με τις κυβερνητικές πολιτικές και τις βιομηχανικές προτεραιότητες των συμμετεχουσών περιφερειών.3. Μορφές και μέσα συνεργασίαςΗ συνεργασία θα συνεπάγεται συμμετοχή σε σχέδια από φορείς, σε συμφωνία με διαδικασίες εγκεκριμένες από κοινού για τη δημιουργία και τη λειτουργία διεθνών κοινοπραξιών και μπορεί να συμπεριλαμβάνει επισκέψεις, κατάρτιση και ανταλλαγές επιστημόνων, μηχανικών και λοιπού κατάλληλου προσωπικού για σκοπούς σχετιζόμενους με την επιτυχή εφαρμογή και ολοκλήρωση των σχεδίων/έργων.4. Διάδοση και χρησιμοποίηση της πληροφορίαςΔικαιώματα πνευματικής ιδιοκτησίας (ΔΠΙ) που απορρέουν από σχέδια επιτελούμενα εντός των ΕΣΒΠ (IMS), θα υπόκεινται στις διατάξεις περί ΔΠΙ των ΕΣΒΠ (IMS), που αναφέρονται στο προσάρτημα 2 των ΟρΑ. Το προσάρτημα αυτό θα τροποποιηθεί στο άρθρο 1.13 για να αντικατοπτρίζει το γεγονός ότι η Αυστρία, η Φινλανδία και η Σουηδία είναι μέλη της Ευρωπαϊκής Ένωσης.5. ΧρηματοδότησηΗ χρηματοδότηση δραστηριοτήτων συνεργασίας θα υπόκειται στη διαθεσιμότητα και στους εφαρμοστέους νόμους και κανονισμούς, πολιτικές και προγράμματα των συμμετεχουσών περιφερειών .Κάθε συμμετέχων θα καλύπτει τη δική του συμμετοχή.Κάθε συμμετέχων θα συμβάλλει (σε χρήμα ή σε είδος) κατά ισότιμο τρόπο στην εκτέλεση των λειτουργιών και στο κόστος της διαπεριφερειακής γραμματείας.6. Εφαρμογή των ΕΣΒΠ (IMS)Εκπρόσωποι των συμμετεχόντων διορισμένοι στη διεθνή διευθύνουσα επιτροπή (ΔΔΕ), θα ενεργούν ως σύνδεσμος μεταξύ της ΔΔΕ και των αντιστοίχων τους δημοσίων διοικήσεων/κυβερνήσεων. Οι εκπρόσωποι των συμμετεχόντων θα παρακολουθούν την εφαρμογή αναφορικά με το σκοπό, τις αρχές και τη δομή του προγράμματος ΕΣΒΠ (IMS) και θα έχουν ένα ρόλο διευκόλυνσης. Επιπρόσθετα, θα έχουν τις ακόλουθες λειτουργίες:- διευκόλυνση της καλής συνεργασίας μεταξύ των περιφερειακών γραμματειών,- ανταλλαγή πληροφοριών ως προς τις τοπικές πρακτικές, νόμους, κανονισμούς, και προγραμμάτων που σχετίζονται με τη συνεργασία,- διευκόλυνση της συμμετοχής των μικρομεσαίων επιχειρήσεων (ΜΜΕ), άμεσα και έμμεσα, στο πρόγραμμα ΕΣΒΠ (IMS). Αυτό θα πρέπει να περιλαμβάνει, ειδικότερα, πρόσβαση σε ηλεκτρονικό μέσο αναζήτησης εταίρου και σε ηλεκτρονικό μητρώο εκδήλωσης ενδιαφέροντος και- υποβολή σε κυβερνήσεις/δημόσιες διοικήσεις για λήψη απόφασης των συστάσεων της ΔΔΕ για την αποδοχή νέων συμμετεχόντων.Οι συμμετέχοντες θα οργανώνουν, διευθύνουν


text: ή θα ορίζουν τις αντίστοιχες περιφερειακές τους γραμματείες. Ειδικότερα, οι περιφερειακές γραμματείες θα συμπεριλαμβάνουν τις ακόλουθες δραστηριότητες:- διευκόλυνση της έγκαιρης επιλογής σχεδίων/έργων σε περιφερειακό επίπεδο, σύμφωνα με τους κανόνες και διαδικασίες που ισχύουν στην περιφέρεια του συμμετέχοντος,- παροχή συνδρομής στη διαμόρφωση κοινοπραξίας εντός και διαμέσου των αντιστοίχων περιφερειών και- συνεργασία με τις περιφερειακές ομάδες υποδομής για τη διευκόλυνση των ΕΣΒΠ (IMS).7. ΔιάρκειαΤο πρόγραμμα ΕΣΒΠ (IMS) θα έχει διάρκεια δέκα έτη, όπου κάθε συμμετέχων θα έχει το δικαίωμα να αποσυρθεί οιαδήποτε στιγμή κατόπιν δωδεκάμηνης προειδοποίησης. Οι συμμετέχοντες θα επανεξετάσουν τις αρχές της συνεργασίας τους, πέντε έτη μετά την έναρξη του προγράμματος, ώστε να δουν κατά πόσο θα πρέπει να συνεχίσουν, να τροποποιήσουν ή να τερματίσουν τη διαδικασία. Αυτό αντικαθιστά το άρθρο VIII των ΟρΑ.8. Εφαρμογή των ΕΣΒΠ (IMS) στην ΕυρώπηΗ Ευρωπαϊκή Κοινότητα και η Ελβετία και η Νορβηγία επιφυλάσσονται του δικαιώματος να ενεργούν μαζί ως ενιαία ευρωπαϊκή περιφέρεια, να εκπροσωπούνται από συνδυασμένη αντιπροσωπεία στη διεθνή διευθύνουσα επιτροπή και να υποστηρίζονται από μια ενιαία γραμματεία ευρωπαϊκών ΕΣΒΠ (IMS).Η Επιτροπή των Ευρωπαϊκών Κοινοτήτων φυσικά θα παρέχει την αναγκαία υποστήριξη για την περιφερειακή της γραμματεία.Η παρούσα επιστολή, μαζί με την επικύρωσή της από τους συμμετέχοντες, συμπληρώνει και τροποποιεί τους ΟρΑ και καταγράφει τη διευθέτηση επί των αρχών συνεργασίας για τα ΕΣΒΠ (IMS). Θα σας παρακαλούσα να μου αποστείλετε εγκαίρως επιβεβαίωση της εν λόγω διευθέτησης.»Έχω την τιμή να σας επιβεβαιώσω ότι η κυβέρνησή μου συμφωνεί με το περιεχόμενο της επιστολής σας.Για την κυβέρνηση της Ελβετικής Συνομοσπονδίας>ΑΝΑΦΟΡΑ ΣΕ ΓΡΑΦΗΚΟ>ΠΑΡΑΡΤΗΜΑΟΡΟΙ ΑΝΑΦΟΡΑΣ ΓΙΑ ΕΝΑ ΠΡΟΓΡΑΜΜΑ ΔΙΕΘΝΟΥΣ ΣΥΝΕΡΓΑΣΙΑΣ ΣΤΗΝ ΠΡΟΗΓΜΕΝΗ ΠΑΡΑΓΩΓΗI. ΣΤΟΧΟΣΤο έγγραφο αυτό αφορά τον καθορισμό αρμοδιοτήτων για τους συμμετέχοντες στο πρόγραμμα (IMS) ευφυών συστημάτων παραγωγής (ΕΣΠ) σχετικά με τη διεθνή συνεργασία στην έρευνα και την ανάπτυξη τέτοιων συστημάτων. Οι παρόντες όροι αναφοράς δεν αποσκοπούν στη δημιουργία υποχρεώσεων σύμφωνα με το διεθνές ή το εθνικό δίκαιο.II. ΣΤΟΧΟΙΣτόχοι του προγράμματος ΕΣΠ είναι:Α. χρήση πιο προηγμένης τεχνολογίας στην παραγωγή 7Β. αναβάθμιση του περιβάλλοντος στο σύνολό του 7Γ. βελτίωση της αποτελεσματικότητας με την οποία γίνεται η χρήση των ανανεώσιμων και των μη ανανεώσιμων πόρων 7Δ. δημιουργία νέων προϊόντων και προϋποθέσεων που βελτιώνουν σημαντικά την ποιότητα ζωής των χρηστών 7Ε. βελτίωση της ποιότητας του περιβάλλοντος παραγωγής 7ΣΤ. εξέλιξη της παραγωγής σε έναν αναγνωρισμένο και σεβαστό κλάδο που θα ενθαρρύνει τη μεταφορά γνώσεων στις μελλοντικές γενιές 7Ζ. αποτελεσματική ανταπόκριση στη διεθνοποίηση της παραγωγής 7Η. διεύρυνση και άνοιγμα αγορών σε όλο τον κόσμο καιΘ. προαγωγή του επαγγελματισμού στην παραγωγή παγκοσμίως, παρέχοντας συνολική αναγνώριση και θεσπίζοντας έναν εκπαιδευτικό κλάδο για την παραγωγή.Για την επίτευξη των στόχων αυτών, το πρόγραμμα ΕΣΠ θα πρέπει να αποτελέσει καταλύτη για τις ακόλουθες δράσεις:Α. παγκόσμια συνεργασία στον τομέα της παραγωγής με τη συμμετοχή μεγάλων και μικρών επιχειρήσεων, χρηστών και προμηθευτών, πανεπιστημίων και κυβερνήσεων 7Β. διάδοση των αποτελεσμάτων των σημαντικών βελτιώσεων στον τομέα της παραγωγής παγκοσμίως 7Γ. θέσπιση, παγκοσμίως, συστάσεων για τον τομέα της παραγωγής όσον αφορά τα πρότυπα, με συνεργασία προ της τυποποίησης 7Δ. εκτίμηση και καθορισμό προτεραιοτήτων για την παγκόσμια συνεργασία στην ανάπτυξη της διαδικασίας παραγωγής 7Ε. διάδοση, κατανόηση και εφαρμογή συγκεκριμένων κατευθύνσεων, μέτρων και πρότυπων συμφωνιών που να


text: σέβονται τα δικαιώματα πνευματικής ιδιοκτησίας των συμμετεχόντων και των εταίρων που αποτελούν μέλη κοινοπραξίας για την πραγματοποίηση σχεδίων/έργων.III. ΥΠΟΒΑΘΡΟΣτη μελέτη σκοπιμότητας για το σχεδιασμό του προγράμματος ΕΣΠ συμμετείχαν έξι χώρες ή ομάδες χωρών:- Αυστραλία,- Καναδάς,- Ευρωπαϊκή Κοινότητα (ΕΚ),- Χώρες μέλη της Ευρωπαϊκής Ζώνης Ελευθέρων Συναλλαγών (ΕΖΕΣ): Αυστρία, Φινλανδία, Σουηδία, Νορβηγία και Ελβετία- Ιαπωνία και- Ηνωμένες Πολιτείες.Οι χώρες της ΕΚ και της ΕΖΕΣ συνεργάστηκαν ως ενιαία ευρωπαϊκή περιφέρεια.Οι συμμετέχοντες ολοκλήρωσαν τη μελέτη σκοπιμότητας όπως προβλέπεται στους όρους αναφοράς για τη μελέτη σκοπιμότητας σχετικά με τη διεθνή συνεργασία στην προηγμένη παραγωγή.Η διεθνής διευθυντική επιτροπή για τη μελέτη σκοπιμότητας ανέφερε στην τελική της έκθεση ότι, χάρη στη μελέτη αυτή, απεδείχθη ότι είναι δυνατή η θέσπιση ενός διεθνους προγράμματος συνεργασίας στην έρευνα και την ανάπτυξη στον τομέα της προηγμένης παραγωγής και ότι το πρόγραμμα αυτό μπορεί να είναι δίκαιο και επωφελώς διαρθρωμένο, καθώς και να οδηγήσει σε δίκαια και χρήσιμα αποτελέσματα.Η διεθνής διευθυντική επιτροπή για τη μελέτη σκοπιμότητας συνέστησε, στην τελική της έκθεση, την έναρξη του προγράμματος ΕΣΠ και πρότεινε μια δομή διαχείρισης, τεχνικούς τομείς, καθώς και διατάξεις σχετικά με τα δικαιώματα πνευματικής ιδιοκτησίας.IV. ΑΡΧΕΣΗ παραγωγή αποτελεί κύριο δημιουργό πλούτου και έχει κρίσιμη σημασία για τη δημιουργία μιας σταθερής οικονομικής βάσης για ανάπτυξη.Η ανάγκη υπεροχής στις λειτουργίες παραγωγής έχει αποκτήσει κρίσιμη σημασία λόγω της καθιέρωσης παγκόσμιων αγορών.Ο ρόλος που διαδραματίζει η έρευνα και η ανάπτυξη στον τομέα της προηγμένης παραγωγής είναι ολοένα και περισσότερο κατευθυντικός των λειτουργιών παραγωγής. Σε παγκόσμιο επίπεδο, διεξάγονται ουσιαστικές έρευνες για την προηγμένη παραγωγή.Η κατάλληλη διαχείριση της διεθνούς συνεργασίας για την έρευνα και την ανάπτυξη στην προηγμένη παραγωγή μπορεί να βοηθήσει για τη βελτίωση των λειτουργιών παραγωγής.Η διεθνής συνεργασία στην προηγμένη παραγωγή θα πρέπει να βασιστεί στα ακόλουθα:Α. οι συμβολές και τα οφέλη από μια τέτοια συνεργασία πρέπει να κατανέμονται δίκαια και ισορροπημένα 7Β. τα σχέδια συνεργασίας πρέπει να έχουν βιομηχανική αξία 7Γ. τα σχέδια/έργα συνεργασίας πρέπει να διεξάγονται από διαπεριφερειακές, γεωγραφικά κατανεμημένες κοινοπραξίες 7Δ. τα σχέδια/έργα συνεργασίας μπορούν να εντάσσονται σε ολόκληρο τον κύκλο της καινοτομίας 7Ε. τα αποτελέσματα των σχεδίων/έργων συνεργασίας κατανέμονται σύμφωνα με διαδικασνα ελεγχόμενης διάδοσης πληροφοριών που προστατεύει και αποδίδει δίκαια τα ενδεχόμενα δικαιώματα πνευματικής ιδιοκτησίας που δημιουργήθηκαν ή προέκυψαν κατά τη διάρκεια της συνεργασίας καιΣΤ. οι δραστηριότητες των σχεδίων ΕΣΠ που βρίσκονται υπό την αιγίδα του δημοσίου ή χρησιμοποιούν κρατικούς πόρους δεν θα πρέπει να αφορούν ανταγωνιστική έρευνα και ανάπτυξη.V. ΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ ΠΡΟΓΡΑΜΜΑΤΟΣΤο πρόγραμμα ΕΣΠ αποτελεί διεθνή συνεργασία κατά την οποία οι συμμετέχοντες συνεργάζονται για να δώσουν ώθηση στη βιομηχανική ανταγωνιστικότητα, να επιλύσουν προβλήματα που αντιμετωπίζει ο κλάδος της παραγωγής παγκοσμίως και να αναπτύξουν προηγμένες τεχνολογίες και συστήματα παραγωγής προς όφελος της διεθνούς κοινότητας. Το εύρος του προγράμματος ΕΣΠ είναι όσο το δυνατό μεγαλύτερο.Α. Η δομή διαχείρισης του προγράμματος ΕΣΠ αποτελείται από:1. Διεθνή Διευθυντική Επιτροπή ΕΣΠ,2. Διαπεριφερειακή Γραμματεία, και3. Περιφερειακές γραμματείες.Το πρόγραμμα ΕΣΠ θα περιλαμβάνει σχέδια που εμπίπτουν στους τεχνικούς τομείς του προσαρτήματος 1.Οι εταίροι του σχεδίου πρέπει να συμμορφώνονται με τις διατάξεις για τα δικαιώματα πνευματικής ιδιοκτησίας του προσαρτήματος 2. Οι διατάξεις για τα δικαιώματα πνευματικής ιδιοκτησίας περιλαμβάνουν ένα ελάχιστο σύνολο υποχρεωτικών